Little John Hotel, Hathersage - Κριτικές εστιατορίων - TripAdvisor\nHathersage: Όλα τα εστιατόρια Little John Hotel: Εστιατόρια στην περιοχή\nHathersage: Όλες οι δραστηριότητες Δραστηριότητες κοντά σε: Little John Hotel\nΕυρώπη Ηνωμένο Βασίλειο (UK) Αγγλία Peak District National Park Hope Valley Hathersage Εστιατόρια σε Hathersage Little John Hotel\nΝο 11 από 12 στην κατηγορία Εστιατόρια για: Hathersage €€ - €€€\nΜπαρ, Αγγλική, Παμπ Station Road, Hathersage, Peak District National Park S32 1DD, Αγγλία+44 1433 650225Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,5 123 κριτικέςΕξαιρετικό23%Πολύ καλό40%Μέτριο11%Ανεπαρκές13%Πολύ κακό13%10 Μαϊ 2017“Stayed for a walking holiday”4 Απρ 2017“Met my requirements”Ώρες εστιατορίου + Προσθήκη ωρώνΚΟΥΖΙΝΕΣ Μπαρ, Αγγλική, Παμπ ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ Station Road, Hathersage, Peak District National Park S32 1DD, ΑγγλίαΌλες οι λεπτομέρειες Βελτίωση αυτής της καταχώρισηςΑυτό το εστιατόριο είναι καλό για πρωινό;Ναι Όχι Άγνωστο Αυτό το εστιατόριο είναι κατάλληλο για παιδιά;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο δέχεται κρατήσεις;Ναι Όχι Άγνωστο Αυτό το εστιατόριο είναι καλό για τοπική κουζίνα;Ναι Όχι Άγνωστο Αυτό το εστιατόριο προσφέρει υπαίθρια τραπέζια;Ναι Όχι Άγνωστο Αυτό το εστιατόριο είναι καλό για να απολαύσει κανείς ατμόσφαιρα μπαρ;Ναι Όχι Άγνωστο Οι τιμές σε αυτό το εστιατόριο είναι μεσαίας κατηγορίας;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό29Πολύ καλό47Μέτριο14Ανεπαρκές16Πολύ κακό17Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (67)Αγγλικά (122)Γαλλικά (1)Γλώσσα Ελληνικά (67)Αγγλικά (122)Γαλλικά (1)\nKen WKingston-upon-Hull, Ηνωμένο Βασίλειο155Η κριτική γράφτηκε πριν από 2 ημέρες Good food in HathersageΜετάφραση Google ΠερισσότεραΕυχαριστούμε, Ken W Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιdavidmwallΜίλτον Κινς, Ηνωμένο Βασίλειο77Η κριτική γράφτηκε 10 Μαΐου 2017 μέσω κινητής συσκευής Έμεινα για μια κοντινή διακοπέςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nJase P12Η κριτική γράφτηκε 30 Απριλίου 2017 μέσω κινητής συσκευής Terrible food bad serviceΜετάφραση Google Περισσότερα2 Ευχαριστούμε, Jase P Simon RΚάρντιφ, Ηνωμένο Βασίλειο2413Η κριτική γράφτηκε 27 Απριλίου 2017 Perfect pub for a day in the hillsΜετάφραση Google ΠερισσότεραΕυχαριστούμε, Simon R Ο/η Stephanie B, Owner του Little John Hotel, έχει απαντήσει σε αυτή την κριτικήΑπάντηση: 28 Απριλίου 2017Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMrs_GNΝότινγχαμ, Ηνωμένο Βασίλειο52Η κριτική γράφτηκε 11 Απριλίου 2017 Ιδανικό για μια πίντα μετά από περπάτημαΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Stephanie B, barmaid του Little John Hotel, έχει απαντήσει σε αυτή την κριτικήΑπάντηση: 12 Απριλίου 2017Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιRyan AΛονδίνο, Ηνωμένο Βασίλειο41Η κριτική γράφτηκε 4 Απριλίου 2017 Πληρούνται οι απαιτήσεις μουΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Stephanie B, Owner του Little John Hotel, έχει απαντήσει σε αυτή την κριτικήΑπάντηση: 5 Απριλίου 2017Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJames KΝόργουιτς, Ηνωμένο Βασίλειο114Η κριτική γράφτηκε 2 Απριλίου 2017 μέσω κινητής συσκευής Η καλή ποιότητα των τροφίμων, των ποτών και των καταλυμάτωνΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Stephanie B, Manager του Little John Hotel, έχει απαντήσει σε αυτή την κριτικήΑπάντηση: 4 Απριλίου 2017Μετάφραση Google Περισσότερα\nWings247Μπαθ, Ηνωμένο Βασίλειο106Η κριτική γράφτηκε 28 Μαρτίου 2017 No nonsense pubΜετάφραση Google ΠερισσότεραΕυχαριστούμε, Wings247 Ο/η Stephanie B, Owner του Little John Hotel, έχει απαντήσει σε αυτή την κριτικήΑπάντηση: 30 Μαρτίου 2017Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιHMB096Νιουκάστλ Απόν Τάιν, Ηνωμένο Βασίλειο2814Η κριτική γράφτηκε 6 Μαρτίου 2017 Εξαιρετική εξυπηρέτησηΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Stephanie B, Owner του Little John Hotel, έχει απαντήσει σε αυτή την κριτικήΑπάντηση: 8 Μαρτίου 2017Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιDarren T41Η κριτική γράφτηκε 27 Φεβρουαρίου 2017 Υπέροχο σαββατοκύριακοΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Stephanie B, Owner του Little John Hotel, έχει απαντήσει σε αυτή την κριτικήΑπάντηση: 28 Φεβρουαρίου 2017Μετάφραση Google Περισσότερα\nΕνημέρωση καταχώρισης… Στην περιοχή Κοντινά εστιατόριαMaazi Indian Restaurant392 κριτικές 0,23 χλμ μακριά Hathersage Social Club166 κριτικές 0,17 χλμ μακριά Cintra's Tea Rooms281 κριτικές 0,18 χλμ μακριά Penny Pot Cafe104 κριτικές 0,24 χλμ μακριά Κοντινά αξιοθέαταPeak Walking Adventures - Day Walks192 κριτικές 0,1 χλμ μακριά David Mellor Visitor Centre119 κριτικές 1,01 χλμ μακριά Hathersage Swimming Pool203 κριτικές 0,12 χλμ μακριά The Scotsman's Pack Bar17 κριτικές 0,42 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Little John Hotel και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Οδηγίες δημοσίευσηςΥποβολήΕπαλήθευση: Βελτίωση αυτής της καταχώρισης\nΚαθίσματα, Με προσωπικό σερβιρίσματος, Τηλεόραση, Πρόσβαση σε αναπηρική καρέκλα, Σερβίρει αλκοόλ, Πλήρες μπαρ, Κρατήσεις, Υπαίθρια τραπέζια\nStation Road, Hathersage, Peak District National Park S32 1DD, Αγγλία Τοποθεσία:


Καύσωνας και διατροφή - Απόστολος Α. Χρονόπουλος\nPosted on Ιούλ 30th, 2021\nΗ υπερθέρμανση του πλανήτη είναι πια γεγονός και το βιώνει η ανθρωπότητα κάθε χρόνο και περισσότερο. Οι επιπτώσεις στον ανθρώπινο οργανισμό μπορεί να είναι τόσο σοβαρές όσο και θανατηφόρες. Η θερμοπληξία είναι μια λειτουργική διαταραχή του ανθρώπινου οργανισμού που εμφανίζεται όταν η θερμοκρασία περιβάλλοντος είναι πολύ υψηλή και η υγρασία της ατμόσφαιρας είναι πάνω από 70%, γεγονός που εμποδίζει την εξάτμιση του ιδρώτα και την αποβολή θερμότητας του σώματος. Αυτό που μπορούμε να κάνουμε είναι να προστατευτούμε από την θερμότητα λαμβάνοντας τα απαραίτητα μέτρα.\nΚύριοι κίνδυνοι που προκαλεί ο καύσωνας:\nΥπερθέρμανση, η οποία επιδεινώνει τα προβλήματα υγείας σε ανθρώπους που πάσχουν από καρδιακά ή αναπνευστικά προβλήματα.\nΟ καύσωνας επηρεάζει ευάλωτες ομάδες πληθυσμού συμπεριλαμβανομένων παιδιών, ηλικιωμένων και σε άτομα με καρδιαγγειακή νόσο. Πιο συγκεκριμένα επηρεάζει:\nΗλικιωμένους, άνω των 75 ετών\nΆτομα που ζουν μόνα τους\nΆτομα που έχουν σοβαρές ή μακροχρόνιες ασθένειες συμπεριλαμβανομένων των καρδιακών ή πνευμονικών παθήσεων, διαβήτη, νεφρική νόσο, νόσο του Παρκινσον ή ορισμένων παθήσεων ψυχικής υγείας.\nΆνθρωποι εθισμένοι στα ναρκωτικά ή στο αλκοόλ ή άτομα με τη νόσο του Αλτσχάιμερ καθώς και οι παχύσαρκοι.\nΆτομα που περνούν χρόνο σε εξωτερικούς χώρους (πχ αγροτικές δουλειές), άστεγοι και τα μωρά.\nΠαρακάτω ακολουθούν κάποια βήματα για να αντιμετωπίσουμε τον καύσωνα:\nΑς μην περιμένουμε να διψάσουμε για να πιούμε νερό. Οι υψηλότερες θερμοκρασίες και η υγρασία αυξάνουν την ταχύτητα εξάτμισης από το δέρμα με αποτέλεσμα να ιδρώνουμε περισσότερο. Επομένως πρέπει να αναπληρώνουμε τα επίπεδα των υγρών μας σε τακτικά διαστήματα. Συνήθως χάνουμε μεταξύ 2 λίτρων υγρών την ημέρα μέσω της εφίδρωσης, της αναπνοής, των ούρων και των κοπράνων. Γι αυτό τις φυσιολογικές ημέρες θα πρέπει να καταναλώνουμε 6-8 ποτήρια την ημέρα νερό. Επίσης, συνίσταται και η κατανάλωση χυμών φρούτων και smoothie για την αναπλήρωση των υγρών, αλλά με μέτρο λόγω των φυσικών σακχάρων που περιέχουν.\nΑν η εφίδρωση είναι έντονη, τότε συστήνεται η πρόσθετη λήψη αλατιού για να κρατηθεί το επίπεδο των υγρών στον οργανισμό. Επίσης, συνίσταται να αποφεύγονται τα οινοπνευματώδη ποτά καθώς είναι διουρητικά και οδηγούν σε αφυδάτωση τον οργανισμό.\nΤρώμε μικρά και ελαφριά γεύματα\nΠεριορίζουμε τα λιπαρά τρόφιμα και στρέφουμε την προσοχή μας στα φρούτα και τα λαχανικά. Συμβαίνει να μειώνεται η όρεξη τις πιο ζεστές ημέρες γιατί το σώμα μας προσπαθεί να ρυθμίσει την θερμοκρασία του μειώνοντας τις λειτουργίες που παράγουν θερμότητα όπως στην διαδικασία της πέψης. Όταν συμβαίνει αυτό καλό είναι να στρεφόμαστε σε ελαφριά τρόφιμα που περιλαμβάνουν θρεπτικά συστατικά.\nΚαταναλώνουμε περισσότερο τροφές που ενυδατώνουν\nΟι ντομάτες έχουν υψηλή περιεκτικότητα στο αντιοξειδωτικό λυκοπένιο, γνωστό για τις αντικαρκινικές του δράσεις. Οι ντομάτες περιλαμβάνουν 94%νερό. Συνδυαστικά στη σαλάτα ή μέσα στο σάντουιτς μπορούμε να εντάξουμε την ντομάτα στα καθημερινά μας γεύματα.\nΤα σκούρα πράσινα φυλλώδη λαχανικά αποτελούνται από 80-95% νερό, τα οποία είναι και πολύ εύπεπτα. Το γεγονός ότι η ψύξη γίνεται εύκολα και γρήγορα δεν επιβαρύνει το σώμα με επιπλέον θερμότητα, οπότε μπορούμε να τα καταναλώσουμε άφοβα σε όση ποσότητα χρειαζόμαστε.\nΤο δροσερό φρούτο του καλοκαιριού, δεν είναι άλλο από το πεπόνι. Το πεπόνι είναι χαμηλό σε θερμίδες και περιλαμβάνει 95% νερό.\nΤο καρπούζι περιλαμβάνει 91% νερό, είναι διουρητικό και περιλαμβάνει καροτινοειδή σε μεγάλη ποσότητα. Μπορούμε να το απολαύσουμε τις ζεστές ημέρες του καλοκαιριού σαν σνακ, σαν smoothie, μέχρι και στην σαλάτα μας.\nΤα αγγούρια είναι μια καλή επιλογή για τις ζεστές ημέρες του καλοκαιριού. Τα αγγούρια καθώς περιέχουν 95% νερό μας κρατούν δροσερούς και γεμάτους απ τα θρεπτικά τους συστατικά.\nΦράουλες, βατόμουρα, σμέουρα και κράνμπερι είναι όλα αλκαλικά φρούτα. Περιέχουν ανθοκυανίνες οι οποίες παρέχουν πολλά οφέλη για την υγεία συμπεριλαμβανομένων την πρόληψη φλεγμονών και καρδιακών παθήσεων.\nΜόλις ακούμε σούπα, το μυαλό μας πάει στις χειμωνιάτικες ημέρες. Ωστόσο, οι συνταγές με υψηλή περιεκτικότητα σε υγρά βοηθούν τα επίπεδα ενυδάτωσης, όπως είναι οι σούπες. Μπορούμε τις ζεστές ημέρες να επιλέξουμε μια κρύα σούπα ή ελαφριά σούπα λαχανικών και όχι βαριά με κρέας σούπα που προκαλεί θερμότητα στο σώμα.\nΕίναι το λαχανικό με υψηλή περιεκτικότητα σε φυτικές ίνες , όπου βοηθάει την πέψη, διατηρεί τα επίπεδα σακχάρου στο αίμα και βοηθάει στην δυσκοιλιότητα. Επιπλέον, περιλαμβάνει 91% νερό .\nΤρόφιμα που απαιτούν μεγαλύτερη προσπάθεια πέψης, δημιουργούν περισσότερη θερμότητα στο σώμα. Τέτοια τρόφιμα είναι αυτά που περιλαμβάνουν υψηλή περιεκτικότητα σε ζάχαρη, λιπαρά και πρωτεΐνες. Επίσης, αποφεύγουμε τα πολύ ζεστά φαγητά και ροφήματα.\nΠρέπει να τους προσφέρονται εκτός από γάλα και άλλα υγρά όπως χαμομήλι, νερό, κτλ.\nΤα βρέφη και τα μεγαλύτερα παιδιά ωφελεί να τρώνε περισσότερα χορταρικά και φρούτα και λιγότερα λίπη.


24/08/2018 - 9:41πμ\nΔιαλύουμε τη σόδα στο χυμό πορτοκάλι, σε μια κανάτα, κι ανακατεύουμε πάνω από το μπολ με το μίγμα της φανουρόπιτας, γιατί φουσκώνει και χύνεται ο χυμός.\nΑνακατεύουμε το πορτοκάλι μέσα στα υλικά. Προσθέτουμε το αλεύρι και με το σύρμα ανακατεύουμε. Το μίγμα φανουρόπιτας θα μοιάζει με χυλός.\nΧρησιμοποιούμε ελαφρά λαδωμένο ταψάκι 30×24 εκ. Αν χρησιμοποιήσουμε σουσάμι, πασπαλίζουμε το μισό στη βάση και στα τοιχώματα του ταψιού. Το υπόλοιπο θα το πασπαλίσουμε στην επιφάνεια της φανουρόπιτας.\nΈχουμε προθερμάνει καλά το φούρνο στις αντιστάσεις πάνω-κάτω, στους 170°C και θα ψήσουμε στην κάτω σχάρα για 70΄ περίπου. Εναλλακτικά, ψήνουμε στον αέρα στους 160°C, στην μεσαία σχάρα για περίπου 50΄.\nΠριν βγάλουμε τη φανουρόπιτα από το φούρνο, τσεκάρουμε το κέντρο της με μαχαίρι, να βεβαιωθούμε ότι ψήθηκε σωστά. Το μαχαίρι πρέπει να βγαίνει στεγνό από τη ζύμη.\nΗ φανουρόπιτα όταν ψηθεί θα φουσκώσει και θα διπλασιαστεί σε όγκο και η επιφάνειά της θα ροδίσει καλά. Αφήνουμε να κρυώσει και να τραβήξει τα υγρά από τη θερμοκρασία του φούρνου. Κόβουμε σε κομμάτια και σερβίρουμε, κι αν θέλουμε πασπαλίζουμε με άχνη και κανέλα.\n►Η φανουρόπιτα θέλει καλό ψήσιμο σε μέτρια θερμοκρασία γύρω στην 1 ώρα και κάτι η 1 ώρα παρά, ανάλογα με ποιον τρόπο ψήνουμε – αντιστάσεις ή αέρα.\n►Για να γίνει αφράτη η φανουρόπιτα, πρέπει να λιώσει καλά η ζάχαρη μέσα στο λάδι και τα δυο μαζί να γίνουν σαν κρέμα.\n►Η ζύμη πρέπει να είναι σαν χυλός όχι σφιχτή.\n►Για να γίνει αφράτη πρέπει να ανακατέψουμε το μίγμα όσο λιγότερο γίνεται, από την ώρα που θα μπει το αλεύρι. Αλλιώς, θα γίνει ελαστική και σφιχτή.\n►Αν δεν έχουμε γλυκό κρασί, ανακατεύουμε λίγο πετιμέζι ή μέλι με ένα οποιοδήποτε κρασί.\n►Αν χρησιμοποιήσουμε καρύδια και σταφίδες, για να μείνουν σε όλη τη φανουρόπιτα και να μην πάνε στον πάτο του ταψιού κάνουμε το εξής: Βάζουμε καρύδια χοντροκομμένα και σταφίδες σε ένα μπολ. Ραντίζουμε με 2-3 κουταλιές κρασί η χυμό πορτοκάλι κι ανακατεύουμε να βραχούν. Πασπαλίζουμε με λίγο από το συνολικό αλεύρι. Ανακατεύουμε ξανά για να ντυθούν όλα με το αλεύρι. Αφού προσθέσουμε το αλεύρι στα υλικά, ρίχνουμε μέσα και τα καρύδια με τις σταφίδες. Ανακατεύουμε απαλά.


ανοιχτή ματια στον κοσμο: Επιστροφή στη Μέση Γη με το "The Hobbit!" Δείτε το trailer\n0 Επιστροφή στη Μέση Γη με το "The Hobbit!" Δείτε το trailer\nΑπανταχού fans του Tolkien ετοιμαστείτε να "λιώσετε" ξανά στις κινηματογραφικές αίθουσες! Κυκλοφόρησε το trailer του The Hobbit Part 1 και μας επιφυλάσσει αυτό ακριβώς που περιμέναμε. Ένα εισιτήριο για την επιστροφή μας στη Μέση Γη!\nΟ Gandalf, ο Bilbo Baggins, τα ξωτικά και οι νάνοι επιστρέφουν.\nΤο trailer της ταινίας The Hobbit: An Unexpected Journey είναι γεγονός, ένα χρόνο πριν την προβολή της πρώτης από τις δύο ταινίες του Peter Jackson.\nΣτο ίδιο ύφος με τον Άρχοντα των Δαχτυλιδιών, το prequel της ιστορίας υποσχεται νέες συγκινήσεις και απίστευτα τοπία και πάλι με γνωστούς πρωταγωνιστές, αλλα και καινούριους.\nΠρωταγωνιστούν οι Luke Evans, Elijah Wood, Cate Blanchett, Hugo Weaving, Orlando Bloom, Martin Freeman, Ian McKellan και Andy Serkis.\nΗ ταινία θα κυκλοφορήσει στις 13 Δεκεμβρίου 2012.\nΜύθοι και αλήθειες για το κρύο. Τι πρέπει να κάνετ...\nΟφθαλμαπάτες… κατά λάθος\nΤο Όρος Σάστα, το Ιερό, Μυστικιστικό Όρος της Αμερ...\nΤι σημαίνει το αποτέλεσμα του Higgs για την σύνδεσ...\nΠροειδοποίηση πυρηνικού χτυπήματος από Ρωσία προς ...\nΗ πρώτη αεροπειρατεία στον κόσμο έγινε στην Ελλάδα\nΜαγευτικά τα χειμωνιάτικα Χανιά!\nΑΠΙΣΤΕΥΤΟ φαινόμενο !!!\nΗ πιο τρομακτική "παδική χαρά"\nΒαλκανικοί εορταστικοί προορισμοί για... μικρές τσ...\n10 ανατριχιαστικοί Αγ. Βασίλιδες\nΕπιστροφή στη Μέση Γη με το "The Hobbit!" Δείτε το...\nΤο μυστικό της νεότητας είναι η θετική σκέψη\nΈτσι διδάσκονται Ελληνικά, οι Κινέζοι φοιτητές στο τμήμα Ελληνικής Φιλολογίας (βίντεο)\nΑθώα ενοχή, το νέο μυθιστόρημα της Γιώτας Μπατιστάτου


Μαύρο Ανδρικό Λινό Παντελόνι Freedman Clothing FC25 – VintageShowroom\nΤο λινό παντελόνι μπήκε και πάλι δυναμικά φέτος το καλοκαίρι! Το λινό παντελόνι δίνει στον άνδρα άλλο αέρα και απογειώνει κάθε εμφάνιση. Το Μαύρο Ανδρικό Λινό Παντελόνι της εταιρίας Freedman Clothing από την νέα συλλογή SS19 είναι αυτό που ψάχνεις ! Συνδύασε αυτό το Μαύρο Ανδρικό Λινό Παντελόνι με αέρινα κοντομάνικα μπλουζάκια και κάνε την διαφορά! Μην χάσεις την ευκαιρία να κάνεις δικό σου αυτό το Μαύρο Ανδρικό Λινό Παντελόνι σήμερα!


Πάμε σε εκλογές με ένα εκλογικό σώμα που ζητάει παραμύθια | politischios.gr\nτελ. ενημ.: 24/1/15 11:04\nΣτη συνέντευξή του στον ΣΚΑΪ και τον Άρη Πορτοσάλτε υποστήριξε ότι η Ευρώπη δεν πρόκειται να κάνει πίσω στις συμφωνίες παρακάμπτοντας τους κανόνες της, ενώ άφησε αιχμές κατά του Αλέξη Τσίπρα, ότι «ο ΣΥΡΙΖΑ έκανε ένα στρατηγικό λάθος με το να μην εκλέξει Πρόεδρο της Δημοκρατίας, παγίδα πουέστησε η ανυπομονησία του αρχηγού του».\n-Πορτοσάλτε: Πάμε προς τις εκλογές ανάμεσα σε αλήθειες ψέματα και σε μία φαντασίωση για την εξουσία. Είμαστε ενημερωμένοι ως πολίτες;\nΘα ήσασταν σίγουρος ότι θα υποχωρήσει η Ευρώπη;\nΕίμαι σίγουρος ότι δεν θα υποχωρήσει η Ευρώπη. Δεν θα υποχωρήσει αφ ης στιγμής της ζητηθεί να παρακάμψει το σύστημα των κανόνων της. Εάν βρεθούν τρόποι χωρίς οι κανόνες να διασαλευθούν και να γίνει ένα είδος αμοιβαίας συμφωνίας, όπου πάλι το πρόγραμμα θα υφίσταται στο ακέραιο, τότε νομίζω άτι οι ελιγμοί είναι κάτι το οποίο δεν μπορεί κανείς να αποκλείσει… Γιατί το κρίσιμο σημείο στην περίπτωση αυτή έγκειται σε ένα στρατηγικό λάθος που έκανε ο Σύριζα. Το ότι απεφάσισε να μην εκλέξει Πρόεδρο… Την παγίδα την έστησε η ανυπομονησία του αρχηγού του Σύριζα. Νομίζω δηλαδή ότι είναι ένα νεανικό στοιχείο το οποίο κυριάρχησε, ένα άγχος ας πούμε ανυπομονησίας… Νομίζω παγιδεύτηκε και αυτό θα αποτελέσει τη δυσκολία όλων των επακολούθων, διότι η απλή αναμονή 16 μηνών ήταν η απλούστερη λύση με λυμένα και καθαρά τα πράγματα. Εδώ υπήρξε μια βιασύνη, καμιά φορά και η ανυπομονησία έχει και απληστία έχει βιασύνη, και οδηγούνται τα πράγματα σε δύσκολες ατραπούς… Το ατύχημα πια θα το φέρουν τα απροσδόκητα και κυρίως το πόσο θα εμείνει ο ένας απ τους δύο παίχτες, η ελληνική πλευρά αν αυτή είναι ο Σύριζα, γιατί αν είναι η Νέα Δημοκρατία τα πράγματα θα πάρουν το δρόμο τους.\nΚαι συνεχίζει: «Εμένα στην περίπτωση αυτή με ενδιαφέρει να επισημάνω τους λόγους, την ψυχολογία με την οποία ένας λαός πάει να ψηφίσει εν επιγνώσει του ότι δεν του λεν αλήθεια και χαιρόμενος για αυτό. Πρώτα απ όλα δεν έχει ακούσει από πουθενά από που θα πάρουν τα χρήματα. Δεν υπήρξε ποτέ μια απάντηση. Αυτό το αποσιωπά στη συνείδησή του. Ποιά είναι η δύναμη η οποία μπορεί να αποσιωπήσει κάτι τέτοιο; Έχω την εντύπωση είναι η δύναμη μιας ελπίδος. Είναι άνθρωποι σε πάρα πολύ δύσκολη θέση, θυμωμένοι πάρα πολύ και θέλουν να ελπίζουν. Γιατί θέλουμε να ελπίζουμε; Θέλουμε να ελπίζουμε για να μην σκεφτόμαστε, ενώ έπρεπε να σκεφτόμαστε για να ελπίζουμε, η περίπτωση εδώ πέρα γίνεται ένα είδος άλλης ψυχολογικής παγίδας η οποία μας νομιμοποιεί να μην σκεπτόμαστε. … Είναι η ελληνική κοινή ψυχολογία να φτάσω στο τέλος χωρίς να βαδίσω το δρόμο. Έχω συλλέξει τον τελευταίο καιρό ορισμένα ενσταντανέ ας πούμε. Έχω δει ανθρώπους στις συνεντεύξεις που παίρνουν στο δρόμο να τους ρωτούν, ποιό είναι το πρώτο θέμα που πρέπει να αντιμετωπισθεί, είναι η ανεργία, νομίζουν ότι είναι κάτι πολύ απλό δεν σκέφτονται ότι η ανεργία σημαίνει επενδύσεις, ότι οι επενδύσεις σημαίνουν σταθερότητα , λέγεται ανεργία σαν να είναι κάτι πολύ απλό να γίνει».\nΝαι αλλά τους λένε ταυτοχρόνως ότι θα επαναπροσλάβει το δημόσιο, ότι θα ανοίξουν προοπτικές πάλι γι' αυτό το … δηλαδή δίνονται κάποιες υποσχέσεις…\nΟι τελευταίες μέρες είναι ήξεις αφήξεις οι υποσχέσεις, και θα προσεχθούν οι διορισμοί, και δεν θα γίνει αυτό, δηλαδή υπάρχει πια μια τέτοια ασάφεια ώστε η ελπίδα να είναι πάρα πολύ έτοιμη να υπολογίσει τον εαυτό της. Συμβαίνει κάτι επίσης που μ έχει εντυπωσιάσει. Εκείνοι οι οποίοι πλήρωσαν την ιστορία αυτή είναι το Πασόκ. Το οποίο Πασόκ εν πάσει περιπτώσει έκανε άτι μπορούσε για να…πραγματικά στη ιστορία αυτό το πράγμα θα του το…θα υπολογιστεί ας πούμε και θα αναγνωριστεί. Είναι πολύ σημαντικό ότι ο κόσμος καταψηφίζει το Πασόκ επειδή το Πασόκ έκανε λαθροχειρίες, η αθλιότητες ας πούμε, η καλλιέργησε ιδιοτέλειες, κ.τ.λ. Το ενδιαφέρον είναι ότι δεν ψηφίζουν το Πασόκ αλλά ψηφίζουν όλους αυτούς από το Πασόκ που μετεπήδησαν και που ήταν οι αίτιοι των λαθροχειριών του Πασόκ. Αυτό για να καταλάβουμε την ψυχολογία των ανθρώπων.\nΝαι αλλά αυτοί είναι οι ίδιοι όπως πολύ σωστά το περιγράφετε σε μια καινούργια συσκευασία η οποία έχει επάνω το υποτιθέμενο άφθαρτο, το καινούργιο το αντισυστημικό.\nΌχι άφθαρτο δεν είναι, διότι ουδέποτε υπήρξε περίπτωση στη βουλή να αντιδράσουν και να πουν μην κάνετε αυξήσεις, η αυτό που κάνετε είναι υπερβολικό. Ήταν οι πρώτοι που τότε επι Γιαννίτση όλοι αυτοί βγήκαν στους δρόμους.\nΝαι αλλά τώρα λανσάρεται σαν το Αριστερό που έρχεται από τους καλούς ανθρώπους οι οποίοι δεν μετείχαν στην διαχείριση του πολιτικού συστήματος.\nΣημασία έχει ότι ο ψηφοφόρος έχει ανάγκη από ψέματα. Θέλω να πω ότι καμιά φορά όταν τα πράγματα τα αφήνεις και ο θυμός καλπάζει έχεις μεγάλη ανάγκη από ψέματα, διότι αλλιώς δεν θα ξέρεις πως να ελέγξεις τον εαυτό σου. Βρισκόμαστε θέλω να πω σε μια εκλογή όπου το κύριο το κυρίαρχο ψυχολογικό στοιχείο είναι το αίτημα του εκλογικού σώματος να δεχθεί και να ασπασθεί και να εγκρίνει ψέματα…. Ο φόβος ξεπερνιέται με τη ελπίδα και η ελπίδα ξεπερνιέται με την ακρισία. Δηλαδή θέλω να πω είναι ένα σύστημα ολόκληρο ψυχολογικών εξισώσεων που μας ενδιαφέρει πάρα πολύ να το γνωρίσουμε διότι θα οδηγήσει αυτή τη φορά με πλήρη ευθύνη του λαού όπου οδηγήσει. …Το λάθος που έχει γίνει στην πολιτική είναι ότι μιλάνε συνέχεια για οικονομικά και δεν μιλάνε για ψυχές γιατί το πρόβλημα και το αν θα γίνει τούμπα ο Σύριζα, έχει και ένα βάθος ψυχολογικό. Δηλαδή οι αντιστάσεις στην τούμπα οφείλονται στο γεγονός ότι έχει κτιστεί ένα πρόσωπο, τέτοιο πρόσωπο ας πούμε ακραίου ριζοσπάστη η ακραίου επαναστάτη, ο οποίος όχι μόνο θα αλλάξει τα πράγματα στη Ελλάδα, αλλά και στη Ευρώπη. Υπ αυτή την έννοα εισάγεται στο πολιτικό τοπίο δίπλα στη ελπίδα, ένα στοιχείο μεγαλομανίας, που φουσκώνει τα πράγματα, και κόβει τους δρόμους της υποχωρήσεως…. Η κοινή γνώμη έχει ένα πρόβλημα ιστορικό, διαχρονικό, δεν θέλει να αναγνωρίσει τις ευθύνες της. Είναι ένα πρόβλημα το οποίο δημιουργήσαμε εκ ολοκλήρου εμείς. … Έχει σημασία το γεγονός ότι πρέπει πάσει θυσία να μην φταίμε εμείς, γιατί αυτό μας υποχρεώνει στη δύσκολη εκείνη θέση να σκεφτούμε τελικά τι στραβό πάει με εμάς τους ίδιους. Και το στραβό που πάει με εμάς τους ίδιους είναι ότι είμαστε τόσο λαός συναισθηματικός ώστε γινόμαστε ανεξέλεγκτοι και προκαλούμε καταστροφές τη μια μετά την άλλη. Εδώ μπορεί να έχει προεκτάσεις τύπου 22 αυτή η ιστορία. Δεν είναι τυχαίο ότι κανείς δεν ξέρει που μπορεί να βγει μια κατάσταση ας πούμε ανεξέλεγκτη, μια κατάσταση χρεοκοπίας η δυσκολότερη εν πάσει περιπτώσει συνθήκη τι συνέπειες μπορεί να έχει για το περιβάλλον και τι συνέπιες ακόμη μπορεί να έχει το να ξαναγίνουμε Βαλκάνιοι. Διότι το γεγονός ότι αυτή τη στιγμή συμπεριφερόμαστε σαν μεγάλη δύναμη, δείχνει ακριβώς το πρόβλημα το ψυχολογικό. Υπάρχει ένα στοιχείο δύσκολο ,μέσα στην ψυχολογία των ανθρώπων που έχουν ανάγκη να συντηρήσουν την αδυναμίας τους φουσκώνοντας την εικόνα του εαυτού τους, η εικόνα αυτή φουσκώνει και χρηματιστηριακά σκάει κάποια στιγμή και μετά δεν ξέρουμε πως να τα μαζέψουμε. Δεν είναι τυχαίο που αυτή η περίσταση που είναι περίπου περίσταση πολεμική συντηρείται με ψυχολογία διχασμού. Δεν έχει υπάρξει λαός να πηγαίνει σε πόλεμο και να είναι χωρισμένος, όταν έγινε αυτό το 22 ξέρουμε τα αποτελέσματα…. Εδώ συμβαίνει κάτι τηρουμένων των αναλογιών παρεμφερές. Ποιό είναι το παρεμφερές; Ότι εδώ και μια εβδομάδα έπαψε να είναι στενά οικονομικό το πρόβλημα της Ευρώπης. Και υπ αυτή την έννοια οι αντιστάσεις της θα γίνουν πολύ σκληρότερες. Υπό ποίαν έννοια; τα γεγονότα του Παρισιού και τα γεγονότα των Βρυξελλών προχθές και τα επερχόμενα γεγονότα οδηγούν πιεστικά τη Ευρώπη σε μια αναβάθμιση της ενότητός της. Για πρώτη φορά η Ευρώπη βάζει στη σημαία της στα λάβαρά της τον πολιτισμό της. Για πρώτη φορά δεν μιλάει πια μόνο για οικονομία. Για πρώτη φορά πια με όρους καινούργιους σκέφτεται την επιβίωσή της σαν πολιτισμική μονάδα. Εκεί ο εκβιαστής θα αντιμετωπισθεί ανελέητα. … Ξέρετε οι Ευρωπαίοι είναι οι πιο πολεμοχαρείς και σκληροί λαοί της ιστορίας όταν το πράγμα φτάσει εκεί και νομίζω ότι η αναβάθμιση στο πολιτισμικό δημιουργεί πλέον μια νέα πραγματικότητα τίθεται με άλλους όρους το Ευρώπη η Βαλκάνια για σένα…. Η αριστερή αντίληψη προϋποθέτει διχασμούς ο πολιτισμός προϋποθέτει ενότητα. Η αδυναμία του αριστερού στην εποχή μας, σε άλλες εποχές ήταν πλεονέκτημα, έγκειται στο γεγονός ότι προϋποθέτει διχασμό κοινωνικό αυτή τη στιγμή απειλούνται απ έξω οι Ευρωπαίοι, κι όχι μόνο, απειλούνται απ έξω, πέρα από το στοιχείο πια το πολιτισμικό το οποίο ας πούμε εισέρχεται στο θέμα, υπάρχει και μια εύνοια οικονομική τρομακτική. Μια έξοδος ελληνική έχει νομίζω υπολογιστεί στα 70 δις , αυτή τη στιγμή έχει καλυφθεί 8 φορές επάνω η έξοδος η ελληνική από τα κέρδη του πετρελαίου με τις πτώσεις των τιμών, θέλω να πω ότι μπροστά πια στο στοιχείο πολιτισμός τα πράγματα αποκτούν μια νέα ιεράρχηση. Οφείλει λοιπόν εκείνος ο οποίος θα τους αντιμετωπίσει, να τους αντιμετωπίσει η ως Ευρωπαίος οπότε θα κατανοήσει τον πολιτισμικό και γενικότερο κίνδυνο η ως παρείσακτος οπότε θα αποχαιρετιστεί εύκολα.\nΤο Βαλκάνιος είναι ίσον παρείσακτος;\nΤο Βαλκάνιος ως Βαλκάνιος όχι ως γεωγραφική περιοχή, βέβαια, είναι πολύ σημαντικό, αυτό είναι ένα καινούργιο στοιχείο που μπαίνει στον προβληματισμό και αν δεν κατανοηθεί οι ενδεχόμενοι ας πούμε εκβιασμοί θα έχουν πάρα πολύ κακό τέλος. …Τι θέλει να κάνει; (Ο Κος Τσίπρας) Θέλει να κουρέψει το χρέος αυτό είναι το πρώτο. Κατ αρχήν το χρέος δεν είναι πρόβλημα, δεν είναι το πρώτιστο για ένα χρέος να κουρεύεται είναι να εξυπηρετείται. Και για να εξυπηρετείται ένα χρέος, και για αυτό μπορούν τα γίνουν τα 30 χρόνια 50 η 70, αυτό γίνεται. Για να εξυπηρετηθεί ένα χρέος χρειάζεται ένα υγιές δημόσιο, το οποίο θα είναι φιλικό στους επιχειρηματίες και προς την κοινωνία, το οποίο δεν θα ξαναμπουκωθεί με παρεισάκτους, με ανθρώπους οι οποίοι θα διορισθούν, με μια νέα ΕΡΤ, η δεν ξέρω με τι άλλο. Εάν δεν υπάρξει το δημόσιο, που θα ευνοήσει την ανάπτυξη, και που θα συνοδευθεί, θα συνδυαστεί με μια δικαιοσύνη που θα αποδίδει δικαιοσύνη, και με μια παιδεία που θα αξιοποιεί τη φαιά ουσία των Ελλήνων που είναι ευφυής λαός, δεν γίνεται τίποτα. Παράδειγμα κόψαμε το κούρεμα, τ’ αποτελέσματα τι, ποιά είναι; Η ανάπτυξη είναι που σώζει, όχι το κούρεμα, αν κουρευτεί το χρέος, επομένως αυτό το οποίο μας ενδιαφέρει είναι λάθος. Είναι μια εξυγίανση του Δημοσίου, είναι οι μεταρρυθμίσεις οι οποίες δεν έγιναν, γιατί για να μην εξυγιανθεί το δημόσιο, έχουμε το 1.500.000 των ανθρώπων από τον ιδιωτικό τομέα. Το γεγονός ότι έπεσε το βάρος στον ιδιωτικό τομέα έφερε την καταστροφή την ανθρωπιστική…. Έγινε μία λανθασμένη προφανώς εκτίμηση των αποτελεσμάτων των Ευρωεκλογών, και αντί να διαμορφωθεί μια κυβέρνηση κατά το δυνατόν αρίστων και να προχωρήσουνε ραγδαία στις πιο κρίσιμες μεταρρυθμίσεις, έκαναν ακριβώς το αντίθετο. Αυτό είναι το λεπτό σημείο, αλλά αυτό πολλαπλασιαστικά μπορεί να το ζήσουμε με την καινούργια αλλαγή, γιατί το πρόβλημα της αλλαγής το κρίσιμο, δεν είναι τα μέτρα τα οικονομικά είναι κυρίως το ύφος και το ήθος μιας αντιλήψεως, που αισθάνεται ότι πρέπει να είναι διχασμένη, μια κοινωνία… σε δύο παρατάξεις, σε δύο αντιλήψεις, αυτό είναι η σίγουρη συνταγή για θάνατο. Γιατί εκείνο που έχει μεγάλη σημασία είναι ότι όποιος και να είναι πρώτος, οπωσδήποτε να κάνει κυβέρνηση, και αν έχει αυτοδυναμία οπωσδήποτε να πάρει κι άλλον, αυτό είναι το κρίσιμο και θα είχα να κάνω και μια πρόταση πολύ πρακτική. Εν τάξει ας πούμε ότι είναι κυβέρνηση ο Σύριζα, ας πάει με την πρότασή του να συγκρουσθεί με τη Ευρώπη, εάν εισπράξει το όχι που θα εισπράξει το όχι, από εκεί στο θέμα του προγράμματος, η πρόταση η δική μου είναι αυτό το σχέδιο Β που δεν υπάρχει να το κάνει με τους άλλους μαζί. Δεν υπάρχει αυτή τη στιγμή σχέδιο B να το κάνει με τη Νέα Δημοκρατία, με το Πασόκ, με το Ποτάμι, να γίνει το σχέδιο Β, πρέπει πάσει θυσία στον πόλεμο να είμαστε ενωμένοι, και όχι να βρίσκουμε ευκαιρίες για να μειώνεται ο άλλος, γιατί το ήθος αυτό, το ήθος της ευτελείας είναι αποσυνθετικό.\nΘέλουν οι άλλοι όμως; Εδώ βλέπετε ότι..\nΘα αναλάβουν τις ευθύνες τους αν δεν θέλουν. …Πάντως εγώ δεν ξεχνώ ότι το 12 έγινε πρόταση στον κύριο Τσίπρα να του δοθεί ανοχή, να κάνει κυβέρνηση, θεωρώ ότι ήταν μια κίνηση σωστή. … και τώρα ακούω ας πούμε το πράγμα είναι στην πραγματικότητα ανοιχτό, συζητήσιμο, όσον αφορά τα καθέκαστα είναι ανοιχτό. Δεν μπορεί να προχωρήσει ένας τόπος συνεχίζοντας την παράδοση του αιωνίου διχασμού…. Το πρόβλημά μας είναι ότι απεχθανόμαστε το πραγματικό πάμε κατ ευθείαν στο τέλος. Για να πας στο τέλος, το πραγματικό χρειάζεται οργάνωση, το τέλος χρειάζεται μόνο ελπίδα. Αν θες να πας μόνο με ελπίδα μοιραία διαμορφώνεις την πραγματικότητα κατά τις επιθυμίες σου. Είμαστε ένας λαός που το κάνουμε αυτό, που το παθαίνουμε στο τέλος, και μετά πάλι φτού και απ’ την αρχή. Δεν είναι θέμα ότι ρισκάρουμε, στην πραγματικότητα είναι θέμα ότι θέλουμε να αποφύγουμε πάσει θυσία, την ευθύνη, του να σκεφτούμε τον εαυτό μας και τα λάθη μας.\nΤο ερώτημα μου είναι εμείς αντέχουμε σε κανόνες;\nΑντέχουμε υπό την έννοια την εξής, ότι όταν πηγαίνει ένας Έλληνας στο εξωτερικό προσαρμόζεται. Όταν ξαναγυρίζει στην Ελλάδα γίνεται χάλια. Επομένως το νόημα για μένα, το βαθύτερο νόημα της εντάξεώς μας στην Ευρώπη, είναι η διόρθωση αυτού του κακού. Εγώ πιστεύω στην Ευρώπη όχι γιατί θα έχουμε χρήματα, που θα 'χουμε δεν είναι αυτό, αλλά ότι θα διορθώσουμε προαιώνιες αδυναμίες, του τύπου αυτού, του τύπου του μέτρου, κανόνας σημαίνει μέτρο…. Γιατί είχαμε πελατειακές σχέσεις, γιατί είχαμε ανομία τόσα χρόνια, γιατί κάθε φορά βασίζονταν στην αντιπολίτευση οι ενδιαφερόμενοι, δεν συμφωνούσε και επομένως η συμπολίτευση ήταν εκτεθειμένη. Το γεγονός ότι η Ελλάδα δεν προχωράει οφείλεται στο ότι δεν συμφώνησαν για θεμελιώδη θέματα οι μεγάλες πολιτικές δυνάμεις, αλλά κάθε φορά τις αξιοποιούσανε οι ενδιαφερόμενοι για να δημιουργούν ένα τέτοιο ρήγμα στο εσωτερικό μέτωπο ώστε να μπαίνουν σε αδιέξοδο αντί να βαδίζουν σε προκοπή. Το πρόβλημα είναι αυτό το κρίσιμο της ενότητος και εξακολουθούμε σήμερα με το λαό επι κεφαλής, ο οποίος, ποια είναι η βάση, ποιά είναι η απαγορευτική δύναμη της ενότητος; Είναι το ψέμα αυτή τη στιγμή πάνε να ψηφίσουνε με προϋπόθεση ψέματος. Είναι καταπληκτικό αν το συλλάβουν οι ξένοι αν το καταλάβουνε. Είναι πρώτη φορά που γίνεται τέτοιο πράμα, το μεν ένα κόμμα λέει αλήθεια το δε άλλο λέει ελπίδα, κι είναι ακριβώς, και μάλιστα λέει ελπίδα γιατί πριν είχε πει το μέλλον άρχισε, αλλά επειδή ανήκε σε άλλους το μέλλον ήδη ξεκίνησε, αλλάχτηκε την τελευταία ώρα. Θέλω να πω ότι είναι δε τρομερό ότι ούτε σε Βουλή ούτε πουθενά δεν έχει τεθεί το θεμελιώδες πρόβλημα, το πνευματικό πρόβλημα των Ελλήνων που υποδαυλίζει συνεχώς το διχασμό. Δεν τίθεται ποτέ, η τίθεται με όρους καλής προθέσεως η καλής διαθέσεως για συμφωνίες ας πούμε. … Νομίζω το τελευταίο κοινοβούλιο είναι το χειρότερο που έχω γνωρίσει στη ζωή μου. Δεν αποκλείεται το επόμενο να είναι ακόμη χειρότερο, έτσι φαίνεται, γιατί όπως λέμε η λογική του κατήφορου είναι ο πάτος. Ποιός είναι ο κατήφορος; Ότι μιλάμε μόνο για οικονομικά, έχουμε μεταβάλει σε αξίες τα μέσα. Τα οικονομικά δεν είναι σκοπός είναι μέσον σπουδαίο για να ζήσουμε. …Δεν θα σωθούμε οικονομικά, αλλά ηθικά, αξιακά, η ενότητα σώζει. … Δεν έχουμε πιάσει πάτο γιατί σ αυτά τα πράματα ο πάτος είναι άπειρος δεν υπάρχει πάτος στην πραγματικότητα ο πάτος είναι να σέρνεσαι εις το διηνεκές. Είναι χειρότερο απ το θάνατο… Όταν το στομάχι αποκτήσει πλέον τα πρωτεία τότε έχει την ανάγκη για να γεμίζει και από το ψέμα, και το βλέπουμε τώρα, θέλει έστω και με φαντασίωση να γεμίσει, θέλει να ψηφίσει με δεδομένο ότι ψεύδονται πι παίχτες. … Πάμε (σε εκλογές ) με έναν παίχτη που είναι το εκλογικό σώμα και που ζητάει παραμύθια. … Η οικονομία όταν αποκτήσει προνόμια οδηγεί σε απόλυτες φαντασιώσεις.\nΚύριε Ράμφο έχουμε προσωπική ευθύνη;\nΑπόλυτη, είχαμε έχουμε και θα έχουμε.\nΞέρουμε τα πάντα πια;\nΞέρουμε τα πάντα όσον αφορά τα στοιχεία τα δεδομένα του προβλήματός μας. Ναι τα στοιχειώδη δεδομένα τα ξέρουμε…. Ξέρουμε ότι δεν απαντάει κανείς στο που θα βρεθούν τα χρήματα κι από εκεί και πέρα αφήνουμε να καλπάσει η φαντασία λέγοντας ότι ο ένας θα κάνει τούμπα και ότι ο άλλος θα υποχωρήσει όλα αυτά υπόθεση δική μας. Ποιά είναι η πραγματικότης ποια θα βγει είναι μια άλλη ιστορία, αλλά ποιούς θα θεωρήσουμε τότε υπεύθυνους ήθελα να ξέρω. …Να δοκιμαστεί (ο Αλέξης Τσίπρας) γιατί να μην δοκιμαστεί, απλώς πρέπει να ξέρεις κάθε φορά το τίμημα της δοκιμής λειαίνεται λέγοντας θα κάνει τούμπα, δεν είναι το πράγμα τόσο καθαρό, δηλαδή στο βάθος του λες γίνε τυχοδιώκτης για να επιβιώσεις. ..Αυτό το πράγμα είναι η χειρότερη εξέλιξη για έναν άνθρωπο που θέλει να αναστατώσει την Ευρώπη. Που θέλει να ανατρέψει το παν. Δεν είναι πιο καλός ο ευθύς δρόμος να γράψουνε όλοι τι θα κάνουνε σε ένα χαρτί να τα ξέρουμε όλοι, τι λέει ο καθένας και να τα κρίνουμε; Είναι ανάγκη να μπούμε σε τέτοιες περιπέτειες, ενώ αν είχαμε διατυπωμένα με σαφήνεια γραπτά θέλω να κάνω αυτό, η έκανα εκείνο, και μπορώ να το κάνω έτσι…. Η μεγάλη δυσκολία του Αριστερού είναι ότι ο πυρήνας της ιδεολογίας του βασίζεται στην κοινωνική διάκριση, και το μεγάλο πλεονέκτημα του κεντροδεξιού είναι ότι βασίζεται στην κοινωνική ενότητα. Η δυσκολία στη πολιτική αυτού του τύπου που είναι αρχαϊκού τύπου, η ελληνική πολιτική, έγκειται στο γεγονός ότι αντί να μελετάμε τα πράγματα όπως είναι τα ενσωματώνουμε, τα ντύνουμε με τις ιδέες μας. Οι ιδέες μας λένε λοιπόν ότι η κοινωνία είναι χωρισμένη σε ανταγωνιστικές τάξεις και η μία ανταγωνιστική τάξη καταπιέζει την άλλη και πρέπει αυτό.. Με βάση αυτό το σχήμα το οποίο ήταν σωστό πριν από ένα αιώνα διότι η τάξη σήμαινε και διαφορετικό, τρόπο ζωής, δηλαδή δεν ψήφιζες, δούλευες 18 – 20 ώρες την ημέρα, η δεν ξέρω τι. Τώρα όμως αν έχεις 5 Ευρώ μπορείς να πας στο πολυτελέστερο καφενείο των Αθηνών να πιείς καφέ και συ…. Μα το κρίσιμο και το ενδιαφέρον σημείο είναι ότι επειδή ακριβώς δεν κάναμε αυτοκριτική, δεν έχουμε αλλάξει είναι σαν να μην πέρασαν τα 5 χρόνια. Το χειρότερο που μας έχει τύχει είναι ότι αυτή η τρομακτική ευκαιρία για ένα μάθημα πέρασε και δεν έγινε τίποτα και ξαναμπαίνουμε ακριβώς όπως το 12 σ αυτή την ιστορία το οποίο σημαίνει ότι οι συνέπειες θα είναι εξ ίσου …το οποίο τι σημαίνει; Σημαίνει ότι με ένα τρόπο μυστηριώδη και μοιραίο η λατρεία μας για να μην γίνει τίποτα μας φέρνει πάντα επι μονίμου βάσεως στο παρελθόν, συνεχώς κουτουλάμε αυτά τα οποία κάναμε… Να μην γίνουμε μια κανονική χώρα. Αυτό το πράμα, να έχουμε κανόνες. Αυτό το πράμα μας δένει στο παρελθόν, και επομένως ο μόνος τρόπος να είσαι στο μέλλον όντας δεμένος στο παρελθόν, είναι να ελπίζεις σε φούμαρα. … Το κρίσιμο δεν είναι ότι θα παίρνουμε λεφτά, πρέπει πάσει θυσία να μείνουμε στην Ευρώπη για να αποκτήσει μέτρο η ζωή μας… Η Αριστερά ως ιστορική δύναμη είναι μιά σειρά ιστορικών αποτυχιών, τίποτα δεν πέτυχε. Για δύο πράγματα δεν πέτυχε ποτέ, δηλαδή είτε πτώματα είτε ερείπια, είτε Βενεζουέλες σήμερα. Δεν μπορεί να πετύχει γιατί βασίζεται στον διχασμό…. Η Αριστερά ευνοείται πάντα από τις αντινομίες τις κοινωνικές, ταυτοχρόνως όμως δυστυχεί και αποτυγχάνει όταν είναι να οικοδομήσει, επομένως αυτό είναι δεδομένο. Ποιά είναι η δομική της δυσκολία για ποιό λόγο η Αριστερά δεν μπορεί; Είπαμε η θεωρία, η ιδεολογία αυτή των τάξεων, δηλαδή ότι είναι η κοινωνία σε μόνιμη σύγκρουση, ώσπου να γίνει αταξική η κοινωνία, με δικτατορίες προλεταριάτου, η με άλλους τρόπους δεν έχει σημασία. Η μεγάλη δομική δυσκολία που είναι και μεγάλη δομική δυσκολία γενικότερα του πολιτικού μας συστήματος, είναι ότι δεν έχουμε βρει ένα τρόπο να σκεφθούμε τη σχέση του κράτους και της κοινωνίας. Αντιμετωπίζουμε το κράτος, σαν να είναι κάποιος φοβερός βιαστής, ένας άθλιος ας πούμε βάρβαρος τύπος, του οποίου ο σκοπός είναι να καταπιέσει τις επιθυμίες των ανθρώπων. Θεωρούμε λοιπόν και αυτό είναι η κρατούσα αντίληψη ότι είναι δύο ξεχωριστά και αντίπαλα στοιχεία. Στη πραγματικότητα δεν μπορεί να υπάρξει κοινωνία χωρίς κράτος. Υπό ποίαν έννοια, υπό τη έννοια ότι το κράτος της δίνει μορφή και την μεταβάλλει από μπουλούκι που μπορεί να είναι σε ένα πεδίο συνυπάρξεως ανθρώπων. Όταν λοιπόν η σύγκρουση είναι συνεχώς με το κράτος το αρνείσαι εν τοις πράγμασι. … Η δουλειά του κράτους είναι να προσφέρει αυτάρκεια στην κοινωνία. Η δουλειά της κοινωνίας είναι τα άτομα να πραγματοποιούν τις επιθυμίες τους. Και η δουλειά του κράτους είναι να βοηθάει την κοινωνία ούτως ώστε με έναν τρόπο εύνομο και κανονικό αυτό το πράγμα να συμβαίνει. Με ποιο τρόπο δένει την κοινωνία το κράτος; Με τους θεσμούς. Θεσμός θα πει παιδεία, θεσμός θα πει πρόνοια. Όταν λοιπόν εμείς συγκρουόμαστε συνεχώς με το κράτος, διαμορφώνουμε μια ανομική κοινωνία, η οποία με τη σειρά της δεν είναι σε θέση να αντιμετωπίσει την ίδια της την προσδοκία… Η ισορροπία των θεσμών έχει να κάνει με το αν θεωρούμε την κοινωνία μπουλούκι η πεδίο πραγματώσεως των ανθρωπίνων προσδοκιών. Όταν έχουμε λοιπόν ένα πολιτικό σύστημα που δεν καταλαβαίνει τουλάχιστον σε ένα μεγάλο μέρος, αυτό το κρίσιμο σημείο και υπ αυτή την έννοια δεν καταλαβαίνει ότι γι’ αυτή την παράξενη η την ιδιαίτερη ας πούμε σύνθεση, κράτους και κοινωνίας, το κρίσιμο στοιχείο είναι η μετριοπάθεια, το μέτρο, ε τότε από εκεί και πέρα αυτό το λεπτό δημιούργημα, που δεν είναι φυσικό πράγμα αλλά εντελώς ανθρώπινη κατάσταση, τότε αυτό κινδυνεύει και οδηγεί σε φοβερά αδιέξοδα, τέτοια που τα ζούμε και σήμερα…. Δεν είναι τυχαίο ότι οι αρχηγοί των κομμάτων στην Ελλάδα είναι φύλαρχοι. Είναι όπως ακριβώς αυτοί που πολεμάνε στη Λιβύη μετά τον Καντάφι. Και είναι φύλαρχοι επειδή δεν έχουν κατανοήσει τη σχέση κράτους κοινωνίας. Η φυλή είναι ,μια κοινωνία χωρίς κράτος με την εξουσία του ενός. Έχει μεγάλη σημασία να το καταλάβουμε αυτό. Ο σεβασμός των θεσμών, όταν δηλαδή λέει η αντιπολίτευση ότι δεν θα σεβαστώ τον θεσμό του κράτους, οδηγεί σε φυλετική προοπτική την κοινωνία. Σε καθαρά φυλετική προοπτική. Είναι αδιανόητο πως στερούνται στοιχειωδών γνώσεων αυτοί οι άνθρωποι που λένε αυτά τα πράγματα. Πάνε κατ ευθείαν, είναι η ιδεολογία, το όραμα της φυλής…. Ακριβώς, είναι τραβεστί το παρελθόν, κάθε φορά ως μέλλον, στην Ελλάδα, και έτσι γίνεται και τώρα . Μα δεν είναι τυχαίο ότι εκείνοι οι οποίοι θα υπεστήριζαν και υποστήριξαν τον Γιαννίτση, παίρνουν 4 % και εκείνοι οι οποίοι διέλυσαν το σύμπαν παίρνουν 30 %. Όλος ο κόσμος λέει μπράβο στον Γιαννίτση στο Διεθνές Νομισματικό Ταμείο που υπέδειξε αυτή τη λύση και ταυτοχρόνως πάνε και ψηφίζουν τους άλλους. Έχω την εντύπωση ότι πρόκειται πια για θύελλα μέσα στα μυαλά των ανθρώπων. Θύελλα για την οποία είναι συνυπεύθυνη και η πραγματικότητα πλέον των μέσων. Χρειάζεται μία σαφήνεια επιτέλους ιδεών, μια καθαρότητα το, βου και α βα, για να πάνε τα πράματα, να ξέρουμε τι λέμε τι ζητάμε τι διακηρύσσουμε, για να ξέρουμε που πάμε, αλλιώς με αυτόν τον τρόπο η καταστροφή είναι βεβαία και μάλιστα τώρα που υπάρχουν και υδρογονάνθρακες, οπότε είναι ποικίλοι οι ενδιαφερόμενοι στην περιοχή να μην προχωρήσει τίποτε, η να το μοιραστούν με τον αδύνατο, η τον ασθενή της περιοχής.\nΜε φόβο θα κλείσουμε;\nΚαθόλου, δεν θα κλείσουμε καθόλου με φόβο. Θα κλείσουμε με ένα τρόπο πολύ θετικό, γιατί κάθε φορά ο σκοπός της αισιοδοξίας, δεν είναι ένα κάλπικο μέλλον, ο σκοπός και το περιεχόμενο της αισιοδοξίας, είναι να κατανοούμε κάτι, κάθε θεραπεία χρειάζεται καλή διάγνωση. Στο μέτρο που η διάγνωσή μας μπορεί να είναι καλή αυτή τη στιγμή νομίζω ότι μπορούμε να ελπίζουμε πολύ και να βάλουμε τα δυνατά μας για το καλλίτερο.\nΝαι αλλά και τώρα μισό λεπτό. Εμείς είπαμε ότι πάμε προς τις κάλπες με αλήθεια με ελπίδα με τη βεβαιότητα ότι το ψέμα θα αντιστραφεί, ότι δεν θα γίνει τελικώς αυτό που λέει ο Αλέξης Τσίπρας, και ο Σύριζα ότι οι Ευρωπαίοι θα κάνουν πίσω, λοιπόν μ αυτό πάμε, αλλά όλο αυτό είναι μάλλον κάτι εικονικό σε αυτή τη φάση τουλάχιστον.\nΕ βέβαια, είναι εικονική πραγματικότητα, βεβαίως είναι εικονική πραγματικότητα.\nΟ ρεαλισμός τι λέει;\nΟ ρεαλισμός λέει πάση θυσία να ξανασκεφθούμε τα πράγματα. Να ξανασκεφθούμε τα πράγματα έστω την τελευταία στιγμή, και κυρίως να αναλάβουμε τη ευθύνη της ψήφου μας, ζητώντας από μας, κρίση στη θέση της ελπίδας.\nΞέρουμε απολύτως αυτή τη φορά. Όλο το πρόβλημα δεν είναι να ξέρουμε είναι και να μας, ξέρουμε.


14 Ιδέες για μοντέρνο ανδρικό street look! - The-Man.gr\nby theman 23/02/2018\nwritten by theman 23/02/2018\nΤο Λονδίνο αποτελεί σήμα κατατεθέν την μόδας και των νέων τάσεων στην ένδυση και υπόδηση. Θα δούμε ανδρικό street look που έλαβε χώρα την εβδομάδα μόδας του Λονδίνου, για να πάρεις ιδέες και να δεις τι θεωρείται μοντέρνο και κομψό στο ανδρικό ντύσιμο.\nΑπό σικ μακριά παλτό που χαρίζουν στυλ σε κάθε άνδρα, μέχρι statement jackets η καρό παλτό που πάντα θεωρούνται εξαιρετικά μοδάτα και ιδιαίτερα. Πάμε να δούμε τις τάσεις στο street look από το κοσμοπολίτικο Λονδίνο.\nΠοιες είναι οι τάσεις στο ανδρικό street look!\nLook με μακριά μονόχρωμα παλτό\nΈνα μακρύ ανδρικό παλτό, είναι από τα ρούχα που πάντα πρέπει να έχεις στην ντουλάπα σου. Απόλυτα κομψό και διαχρονικό θα σε συντροφέψει σε πολλές εξόδους σου και για πολλά χρόνια. Η μόδα για φέτος προστάζει σικάτο ντύσιμο με παλτό στο οποίο πρωταγωνιστεί κατά κύριο λόγο η μονοχρωμία. Μια τάση που αγαπήθηκε πολύ είναι ο συνδυασμός των sneakers με το πιο επίσημο look. Μπορείς να δεις εδώ 9 Ανδρικά στιλιστικά tips για να ντύνεσαι πάντα στην εντέλεια!\nLook με Καρό – Πολύχρωμο παλτό\nΜια τάση για φέτος που προτιμούν οι άνδρες με άποψη στη μόδα, είναι τα καρό παλτό. Οι συνδυασμοί εδώ είναι πολλοί, αφού τα χρώματα μπορούν να συνδυαστούν μεταξύ τους ακόμα και αν δεν ανήκουν στην ίδια οικογένεια. Μπορείς να επιλέξεις ένα διαχρονικό γκρι χρώμα ή ένα τολμηρό κόκκινο καρό παλτό που θα σου χαρίσει μοντέρνο στυλ.\nLook με jacket\nΤα jacket, είναι ιδανικά για ένα νεανικό casual ντύσιμο. Συνδύασε το με τα αγαπημένο σου τζιν και αθλητικά παπούτσια ή το δερμάτινο τζάκετ με υφασμάτινο παντελόνι και με απλό τρόπο παρέμεινε πάντα καλοντυμένος και κομψός.\nΜπορείς να δεις επίσης Αναβάθμισε το ανδρικό στυλ σου με αυτές τις 5 συμβουλές!\nΤο ανδρικό street look, ποτέ δεν ήταν πιο άνετο και ευκολοφόρετο. Με απλά κομμάτια από την ντουλάπα σου μπορείς να συνδυάσεις μοναδικά τα ρούχα σου έτσι ώστε να δείχνεις πάντα καλοντυμένος και μοδάτος.


Ισοσκελισμένος προϋπολογισμός | Τάσος Αβραντίνης\nΟ ισοσκελισμένος προϋπολογισμός στα πλαίσια ενός οικονομικού κύκλου είναι ο μέγιστος κανόνας της ουσιαστικής ανεξαρτησίας ενός κράτους και της ελευθερίας των πολιτών του. Κι αυτό πρέπει να είναι η πρώτη προτεραιότητα της επόμενης συνταγματικής αναθεώρησης.\nΔεχόμαστε ότι το κράτος θα πρέπει να μεριμνά για τα αγαθά της εθνικής άμυνας, της αστυνόμευσης, του πολεοδομικού και χωροταξικού σχεδιασμού, για την προστασία του περιβάλλοντος κ.ά. Η πολιτική διαδικασία έχει όμως αλωθεί από τις προσοδοθηρικές ομάδες με αποτέλεσμα το κράτος να ασχολείται με την ικανοποίηση των ειδικών συμφερόντων τους. Έτσι το κράτος αδυνατεί να κάνει καλά τη δουλειά του εκεί που πρέπει, δημιουργεί ελλείμματα που περιορίζουν την ανεξαρτησία του και υπονομεύει ευθέως τον συναινετικό κανόνα της φορολογίας. Ειδικότερα, οι εκλεγμένοι αντιπρόσωποι των πολιτών στο κοινοβούλιο έχουν πάψει να εκπροσωπούν τους πολίτες. Εκπροσωπούν τους «πελάτες» τους, τα ειδικά συμφέροντα μικρών αλλά καλά οργανωμένων ομάδων που δρουν συντονισμένα για να υφαρπάξουν μέσω της φορολογίας και ειδικών προστατευτικών ρυθμίσεων τα χρήματα των φορολογουμένων και των καταναλωτών. Οι περισσότεροι και ανοργάνωτοι πολίτες, ακόμη κι αν γνωρίζουν τα σχέδια των ειδικών ομάδων, δεν θεωρούν ότι για λίγα λεπτά ή ευρώ που καλούνται να πληρώσουν μέσω των φόρων τους υπέρ ενός κάθε φορά προνομίου των τελευταίων, αξίζει να χάσουν χρόνο και χρήματα για να αντιταχθούν σ’ αυτό. Αλλά αθροιζόμενα τα ειδικά συμφέροντα και τα προνόμια των προσοδοθηρικών μειοψηφιών συγκροτούν ‒δεδομένης και της αποχής πολλών πολιτών‒ από την εκλογική διαδικασία μια σχετική πλειοψηφία που κατορθώνει να κυβερνά. Ποτέ δεν απείχε από την εκλογική διαδικασία συνδικαλιστής ή μέλος κάποιας συντεχνίας. Επιδίωξη των ειδικών συμφερόντων η εκλογή των κατάλληλων πολιτικών που θα διευκολύνουν την αρπαγή των χρημάτων των παραγωγικών πολιτών και δεν θα αντιδράσουν.\nΗ πιο αποτελεσματική αντίδραση σ’ αυτή την κατηφόρα είναι ένας συνταγματικός φραγμός στις ακόρεστες ορέξεις των προσοδοθηρικών ομάδων. Δείτε την περίπτωση των συμβασιούχων του Δημοσίου. Η συνταγματική απαγόρευση του άρθρου 103 που απαγόρευσε τη μετατροπή συμβάσεων εργασίας ορισμένου χρόνου ή συμβάσεων έργου σε συμβάσεις εργασίας αορίστου χρόνου περιόρισε σημαντικά το μεγαλύτερο πολιτικό σκάνδαλο της μεταπολίτευσης, τους διορισμούς «πελατών» των πολιτικών και κομματικών γραφείων.\nΗ συνταγματική απαγόρευση της δημοσιονομικής «συναλλαγής» πολιτικών και ειδικών ομάδων θα αποτελέσει τη μεγαλύτερη θεσμική μεταβολή από καταβολής του Ελληνικού κράτους.


Επαναφορτιζόμενη Βούρτσα Καθαρισμού και Μασάζ Προσώπου SPM 15442 - 123go.gr\nΌλα τα προϊόντα»Προσωπική Φροντίδα»Για την Γυναίκα»Πρόσωπο»Επαναφορτιζόμενη Βούρτσα Καθαρισμού και Μασάζ Προσώπου SPM 15442\nΥλικά Κατασκευής: gel σιλικόνης + ABS\n4 επίπεδα δόνησης\nΔιαστάσεις: 13.5 x 5.5 x 2.5 cm\nΕπαναφορτιζόμενη Βούρτσα Καθαρισμού και Μασάζ Προσώπου SPM 15442 ποσότητα\nΚωδικός προϊόντος: 15442 Κατηγορίες: Για την Γυναίκα, Προσωπική Φροντίδα, Πρόσωπο\nΗ βούρτσα καθαρισμού και μασάζ προσώπου, από την εταιρία SPM, είναι η τέλεια λύση για τη φροντίδα του δέρματος, καθώς καθαρίζει επιμελώς το δέρμα σας και βελτιώνει την κατάστασή του ταυτόχρονα. Καθαρίζει πολύ καλά το πρόσωπό από βρωμιά, σκόνη και νεκρό δέρμα, βοηθά επίσης στην απομάκρυνση των υπολειμμάτων μακιγιάζ και των φραγμένων πόρων. Μπορεί να χρησιμοποιηθεί τόσο σε κανονικό δέρμα όσο και σε δέρμα με ατέλειες και φέρνει καταπραϋντική ανακούφιση.\nΧρησιμοποιώντας τη βούρτσα, τα υπολείμματα μακιγιάζ αφαιρούνται αποτελεσματικά κατά τον καθαρισμό με μασάζ δέρματος, αλλά και όλοι οι τύποι ακαθαρσιών και ρύπανσης και οι πόροι καθαρίζονται μέχρι τους πόρους. Εξισορροπεί επίσης τον τόνο του δέρματος, καθώς και τον αποχρωματισμό και άλλες ατέλειες.


Τετ, 15/01/2020 - 13:00\nΤη διαδικασία εξέτασης των οστών εξήγησε στην εκπομπή «Alpha Ενημέρωση» ο ιατροδικαστής Μάριος Ματσάκης, διευκρινίζοντας ότι είναι δυσχερές να διαπιστωθεί η ακριβής αιτία θανάτου.\nΣύμφωνα με τον ίδιο, σχετικά εύκολο είναι να διαπιστωθεί εάν πρόκειται για άνθρωπο ή για πόσους ανθρώπους.Σε αυτές τις περιπτώσεις η ταυτοποίηση είναι σχετικά εύκολη γιατί γίνεται μέσω του DNA.\n«Αυτό είναι το δύσκολο κομμάτι (πως οδηγήθηκε στο θάνατο). Μπορούμε να δούμε μόνο τραυματισμούς πάνω στα κόκαλα. Για παράδειγμα, αν έχουμε ένα κρανίο κι έχουμε μια τρύπα διάτρηση από σφαίρα, τότε εξαρτάται από την τοποθέτηση της τρύπας, δε θα ξέρουμε ποτέ κατά πόσο είναι απόλυτα εγκληματική ενέργεια ή όχι, αλλά αν έχουμε μια οπή που δημιουργήθηκε από σφαίρα πιστολιού και είναι στο πίσω μέρος της κεφαλής, κάποια δεδομένα μας οδηγούν σε ορισμένα συμπεράσματα.»\n«Αν δεν υπάρχει οστικός τραυματισμός δε μπορούμε να γνωρίζουμε τίποτα» λέει ο κ. Ματσάκης. Ωστόσο και αν υπάρχουν, είναι πολλοί οι παράγοντες που μπορεί να το επηρεάσουν, όπως η διάβρωση και ο τρόπος που έγινε η εκταφή.\nΠολλές είναι δε οι περιπτώσεις υποθέσεων, που τα δόντια έχουν οδηγήσει σε απαντήσεις εξιχνιάζοντας ακόμα και εγκλήματα:\n«Τα δόντια είναι ένα πολύ σημαντικό στοιχείο. Μπορούμε να δούμε την ηλικία του ατόμου ακόμη και τη δουλειά που έκανε»\nΣε αυτά φαίνεται, αναλόγως της φθοράς αν ένα άτομο είναι μεγάλης ηλικίας ή όχι. Τα οστά, ωστόσο, είναι δύσκολο πολλές φορές να δείξουν την αιτία θανάτου.\nΥπενθυμίζεται ότι στην παραλία Περβολιών βρέθηκαν οστά που ξεβράστηκαν από τη θάλασσα, διαπιστώθηκε ότι ανήκουν σε άντρα και διεξάγονται εξετάσεις για το κατά πόσο θα μπορούσαν να ανήκουν σε αγνοούμενο.\nΑνοίγουν φάκελοι αγνοουμένων για τα οστά που βρέθηκαν στα Περβόλια (ΒΙΝΤΕΟ)\nΤι δήλωσε στην κάμερα του Alpha αυτόπτης μάρτυρας\n14/01/2020 - 20:53


Γιάννης Κεφαλογιάννης στο «Π»: Δεν θα ακριβύνουν τα εισιτήρια στα Μέσα Μεταφοράς - Paraskhnio.gr\n02/06/2020 3:30 μμ\nΓιάννης Κεφαλογιάννης στο «Π»: Δεν θα ακριβύνουν τα εισιτήρια στα Μέσα Μεταφοράς\n10/05/2020 9:40 μμ\nΠύκνωση των δρομολογίων του μετρό, του Ηλεκτρικού, αλλά και των λεωφορείων έρχεται από τη Δευτέρα, όταν και ανοίγουν όλα τα εμπορικά καταστήματα, όπως επισημαίνει, μιλώντας στο «Π», ο υφυπουργός Υποδομών και Μεταφορών Γιάννης Κεφαλογιάννης. Ξεκαθαρίζει, δε, ότι, παρά τη ραγδαία πτώση των εσόδων τον Μάρτιο και τον Απρίλιο στον ΟΑΣΑ, το εισιτήριο για τους επιβάτες δεν θα ακριβύνει.\nΗ επαναλειτουργία των ΜΜΜ ήταν ένα σημαντικό «crash test». Πώς έχει κυλήσει η επαναφορά μέχρι στιγμής; Οι πολίτες τηρούν τους κανόνες;\nΤη Δευτέρα 4 Μαΐου, πρώτη μέρα μετά την άρση των περιοριστικών μέτρων, είχαμε αύξηση κατά 80% στην επιβατική κίνηση σε σχέση με την προηγούμενη εβδομάδα που ίσχυαν οι περιορισμοί, καθώς, από τις 258.000 επικυρώσεις σε όλα τα μέσα, ανεβήκαμε στις 457.000 επικυρώσεις (είσοδοι και έξοδοι). Περιμέναμε αυτή την κίνηση και γι’ αυτό φροντίσαμε να πυκνώσουμε τις συχνότητες διέλευσης των συρμών σε μετρό, Ηλεκτρικό και τραμ και να αυξήσουμε τον αριθμό των λεωφορείων και των τρόλεϊ. Επιπλέον, δημιουργήσαμε την ομάδα των 300 βοηθών επιβατών που βρίσκεται σε εκατοντάδες στάσεις και ενημερώνει τους πολίτες για τους υγειονομικούς κανόνες που πρέπει να τηρούν κατά τη μεταφορά τους με ΜΜΜ. Το επιχειρησιακό μας σχέδιο είχε ως αποτέλεσμα την καλή εικόνα της εβδομάδας που διανύουμε, κάτι που διαπιστώσαμε ιδίοις όμμασι με τον υπουργό κ. Κώστα Καραμανλή στο ΚΕΛ του μετρό. Προσωπικά, η καλύτερη εικόνα που είδα ήταν ότι όλοι οι πολίτες που συναντήσαμε φορούσαν τη μάσκα και τηρούσαν τους κανόνες.\nΑπό την επόμενη εβδομάδα, ακόμα περισσότεροι εργαζόμενοι θα κυκλοφορούν. Τι σχεδιάζετε, ώστε το μετρό και τα λεωφορεία να εξυπηρετούν έγκαιρα και ειδικά στις ώρες αιχμής;\nΗ προσεχής Δευτέρα είναι μια μέρα-ορόσημο για τα μέσα μαζικής μεταφοράς, καθώς θα απελευθερωθούν το υπόλοιπο της οικονομικής δραστηριότητας και η επιβατική κίνηση, ενδεχομένως και να διπλασιαστούν. Με αυτή την εκτίμηση έχουμε θέσει στόχο να πυκνώσουμε τη συχνότητα των δρομολογίων κατά τις ώρες αιχμής κάτω από τα 6 λεπτά σε μετρό και Ηλεκτρικό και να σταθεροποιήσουμε τις συχνότητες των λεωφορείων κοντά στο επίπεδο των 1.000 οχημάτων. Ταυτόχρονα, μετά και από δική μας πρωτοβουλία, εκτιμούμε ότι το κλιμακωτό ωράριο προσέλευσης που εφαρμόστηκε στη Δημόσια Διοίκηση και η λειτουργία των καταστημάτων μετά τις 10 θα «απλώσει» το κύμα προσέλευσης στα ΜΜΜ σε μεγαλύτερο χρονικό διάστημα και θα αποφύγουμε τον μεγάλο συγχρωτισμό. Χρειαζόμαστε όμως τη συνεργασία των πολιτών και γι’ αυτό πραγματοποιούμε και μια εκστρατεία ενημερώνοντας τους επιβάτες να αποφεύγουν τις άσκοπες μετακινήσεις, ειδικά κατά τις ώρες αιχμής, και να μην ξεχνούν τη χρήση των μέτρων αυτοπροστασίας, ώστε να μένουμε ασφαλείς. Καλό θα ήταν να χρησιμοποιούν το ιδιωτικό τους μέσο αυτό το διάστημα, ιδανικά το ποδήλατο ή και να περπατούν, όπου αυτό είναι εφικτό.\nΟ περιορισμός μετακινήσεων μείωσε σημαντικά και την επιβατική κίνηση στα ΜΜΜ. Πόσο μεγάλη είναι η «τρύπα» στα έσοδα και τι μπορεί να σημαίνει; Μπορεί να ακριβύνουν τα εισιτήρια;\nΗ πανδημία εκδηλώθηκε τη στιγμή που είχε αρχίσει να αποδίδει το νοικοκύρεμα στα οικονομικά των συγκοινωνιών, με το άνοιγμα εκδοτηρίων και την ενίσχυση των ελέγχων που είχαμε πραγματοποιήσει. Το τρίμηνο από τον Δεκέμβριο του 2019 έως και τον Φεβρουάριο του 2020 είχαμε αύξηση 5,94% στα έσοδα του ΟΑΣΑ και για τον Μάρτιο προβλεπόταν αύξηση πάνω από το 6%, με δεδομένη την τάση του Φεβρουαρίου που αυξήθηκαν τα έσοδα κατά 7,51% σε σχέση με πέρυσι. Τότε, δυστυχώς, ο κορονοϊός έφθασε στη χώρα μας, με συνέπεια την κατακόρυφη πρώτη της επιβατικής κίνησης στα ΜΜΜ. Τον Μάρτιο τα έσοδα μειώθηκαν κατά 60%, ενώ τον Απρίλιο κατά 90%. Η διαφορά οφείλεται ακριβώς στο θετικό πρώτο δεκαήμερο του Μαρτίου. Οι αστικές συγκοινωνίες έχουν υποστεί μια μεγάλη οικονομική αιμορραγία, ωστόσο, ενδεχόμενο αύξησης των τιμών στα εισιτήρια δεν υφίσταται. Αντίθετα, θυμίζω ότι οι κάτοχοι των καρτών απεριορίστων διαδρομών θα πιστωθούν τις αντίστοιχες μέρες που χάθηκαν, λόγων των περιοριστικών μέτρων, και θα τύχουν και επιπλέον έκπτωση 10%.\nΟι εργαζόμενοι στα ΜΜΜ ήταν και αυτοί στην πρώτη γραμμή. Σκέφτεστε, εντός του διαθέσιμου οικονομικού πλαισίου, κάποια επιβράβευση ή κάποιες επιπλέον προσλήψεις;\nΤα ΜΜΜ δεν σταμάτησαν ποτέ να εκτελούν δρομολόγια κατά τη διάρκεια της καραντίνας και γι’ αυτό ευχαριστώ τους εργαζομένους για άλλη μια φορά. Η εντατική δουλειά συνεχίζεται σήμερα, προκειμένου να ανταποκριθούν οι συγκοινωνίες σε αυτό το νέο μεταβατικό στάδιο, χωρίς, δυστυχώς, να έχουμε στη διάθεσή μας το πλήθος των μέσων και του προσωπικού που θα θέλαμε. Ο στόλος είναι πολύ γηρασμένος και τα τελευταία χρόνια δεν ενισχύθηκε ούτε το προσωπικό. Πριν από την πανδημία είχαμε δρομολογήσει προσλήψεις οδηγών και, όταν το επιτρέψουν οι συνθήκες, θα προχωρήσουμε. Εξάλλου, από τις πρώτες ενέργειες ως πολιτική ηγεσία του υπουργείου Μεταφορών ήταν ότι φροντίσαμε να υπογραφεί η Συλλογική Σύμβαση Εργασίας για το 2019 που εκκρεμούσε πολλούς μήνες από την κυβέρνηση ΣΥΡΙΖΑ και, εν μέσω κρίσης, δώσαμε παράταση σε αυτήν έως τις 30 Ιουνίου.\nΕυρύτερα, σας ανησυχεί η μετάβαση στην επόμενη μέρα μετά από 42 μέρες «καραντίνας»; Ή μπορεί να πάμε και τώρα τόσο καλά, ώστε ορισμένοι περιορισμοί να αρθούν και νωρίτερα;\nΑυτό εξαρτάται από όλους μας. Προφανώς είναι ανησυχητικά τα φαινόμενα των τελευταίων ημερών με τις συγκεντρώσεις δεκάδων ή ακόμη και εκατοντάδων ατόμων σε δημόσιους χώρους. Είμαι πεπεισμένος ότι αν τηρήσουμε τους κανόνες θα βγούμε γρήγορα από αυτή τη μέγγενη. Διαφορετικά, υπάρχει σοβαρός κίνδυνος για πισωγύρισμα, που θα είναι καταστροφικό για την εθνική οικονομία και επιβαρυντικό για την ελληνική κοινωνία.\nTagsΑθανάσιος Νέζης Άκης Σκέρτσος Αλέξης Τσίπρας Αργύρης Παπαστάθης Βουλή Γιάνης Βαρουφάκης Γιάννης Κεφαλογιάννης Γιώργος Ευγενίδης Γιώργος Μυλωνάκης Γρηγόρης Δημητριάδης Ελληνική Λύση εφημερίδα Παρασκήνιο Κίνημα Αλλαγής ΚΚΕ Κύρα Κάπη Κυριάκος Βελόπουλος Κυριάκος Μητσοτάκης Κωνσταντίνος Ζούλας ΜέΡΑ25 Νέα Δημοκρατία Στέλιος Πέτσας ΣΥΡΙΖΑ Φώφη Γεννηματά\nΠαύλος Χρηστίδης: Τα σενάρια πρόωρων εκλογών πηγάζουν από το Μαξίμου\nΚοντοζαμάνης: Αυξάνονται τα τεστ για τον κορονωϊό


«Η υποκρισία περισσεύει αλλά δυστυχώς δεν αποτελεί εξαγώγιμο προϊόν» – Νικόλας Γιατρομανωλάκης\nΠοιος είναι ο Νικόλας Γιατρομανωλάκης; Ας το πάρει το Ποτάμι. Δεν είναι μόνο ένα όνομα παραπάνω στο ψηφοδέλτιο του Ποταμιού για την Ευρωβουλή. Είναι ο άνθρωπος που έχει αναλάβει την προεκλογική καμπάνια του πολιτικού σχηματισμού που έχει για «μπροστάρη» το Σταύρο Θεοδωράκη. Το ρεύμα του Ποταμιού έχει συναντήσει πολλά φράγματα τελευταία, με αποκορύφωμα τα προεκλογικά σποτ, κομμένα αλά Obama και ραμμένα επάνω στις μουσικές δημιουργίες του Wim Mertens. Οι απορίες και οι αμφιβολίες είναι πολλές για το Ποτάμι, μολαταύτα ο Νικόλας Γιατρομανωλάκης αντιμετωπίζει τον αναβρασμό της στιγμής με στωική ψυχραιμία. Προσιτός, ευγενής και χαμογελαστός, αφού πέρασε από τη Σχολή Δημόσιας Πολιτικής του Harvard και από το κύρος της Microsoft, μιλάει στην Popaganda για προπαγάνδα, προβληματίζει και προβληματίζεται για τον ορισμό του εκβιασμού, πολιτικού και συναισθηματικού, ξεκαθαρίζοντας ότι η διαφθορά είναι ζήτημα παιδείας και όχι ζήτημα θέσεως.\nΞέρουμε ότι έχετε δεχτεί τα πυρά μιας κοινωνίας εξαιρετικά καχύποπτης, δεδομένου ότι η πολιτική ηγεσία έχει μάλλον αποτύχει παταγωδώς να εμπνεύσει την απαραίτητη εμπιστοσύνη. Πρώτα η παρεξήγηση περί κομματικού-πολιτικού υποβάθρου, μετά περί μη καθαρότητας θέσεων. Γιατί τόσος πόλεμος, λέτε;\nΓια το αν έχουμε κομματικό υπόβαθρο, όντως, αν εννοούν σαν αυτό του ΠΑΣΟΚ ή του ΣΥΡΙΖΑ ή της ΝΔ, όχι δεν έχουμε, αλλά το λέω για καλό όχι για κακό. Προφανώς δεν το εννοώ σε οργανωτικό επίπεδο, το εννοώ σε επίπεδο ιδεοληπτικό. Εξάλλου αν παρακολουθήσετε πώς αλλάζει η στάση και των τριών κομμάτων αναλόγως του ακροατηρίου και της εκάστοτε συγκυρίας, θα διαπιστώστε πολύ εύκολα ότι οι θέσεις είναι πολύ θολές. Αν έχετε λίγο χρόνο σας προτείνω να κάνετε το τεστ «Ποιος το είπε; Ο Τσίπρας ή ο Σαμαράς;» που κυκλοφορεί στο διαδίκτυο. Από εκεί και πέρα κατανοώ την καχυποψία και τις επιφυλάξεις. Μια από τις μεγαλύτερες ζημιές που έκανε το υπάρχον πολιτικό σύστημα ήταν που γκρέμισε οποιοδήποτε αίσθημα εμπιστοσύνης μεταξύ κράτους, κομμάτων και πολιτών. Από εκεί και πέρα δεν θα μπούμε στη διαδικασία να αποδείξουμε ότι δεν είμαστε ελέφαντες. Διεκδικούμε μια ευκαιρία, και εκείνοι στους οποίους δόθηκαν απλόχερα άπειρες ευκαιρίες τις οποίες και εκμεταλλεύτηκαν με τον χειρότερο τρόπο, θεωρούν ότι δεν τη δικαιούμαστε. Αν αυτό σας φαίνεται λογικό, πάω πάσο. Τέλος, αυτό το επιχείρημα ότι το Ποτάμι δημιουργήθηκε ως ανάχωμα του ΣΥΡΙΖΑ από τους ίδιους που τώρα κλείνουν το μάτι στους ψηφοφόρους της Χρυσής Αυγής, δείχνει τα δύο μέτρα και δύο σταθμά που χρησιμοποιούνται: Οι ψηφοφόροι είναι ελεύθεροι να έρθουν, αλλά όχι να φύγουν.\nΤι πρέπει να τεθεί ως προτεραιότητα στην Ευρωβουλή αυτή τη στιγμή; Πώς η διαπραγμάτευση έφτασε να σημαίνει υποδούλωση και η ανταγωνιστικότητα έφτασε να σημαίνει «μισθοί πείνας και πάλι καλά να λέμε»;\nΝομίζω ότι απαντάτε μόνη σας την ερώτηση που θέσατε. Αφετηρία όλων είναι η τοποθέτηση της σχέσης της Ελλάδας με την Ευρώπη σε λογικές βάσεις. Ίσως αυτοί που μιλούν για υποδούλωση δεν έχουν δουλέψει ποτέ στη ζωή τους σε κανονικές συνθήκες ώστε να χρειαστεί να συνεργαστούν με ανθρώπους με τους οποίους δεν συμφωνούν αναγκαστικά σε όλα. Το ίδιο και αυτοί που χαρακτηρίζουν ως μεγάλη επιτυχία την κατάσταση στην οποία βρίσκεται η Ελλάδα σήμερα, με δυσθεώρητα ποσοστά ανεργίας, χαμηλότατους μισθούς, διαλυμένο σύστημα υγείας και εκπαίδευσης. Το πρόβλημα όμως δεν είναι μόνο στην Ελλάδα. Είναι και στην Ευρώπη, η οποία έχει αποδειχθεί κατώτερη των περιστάσεων ξανά και ξανά. Απέτυχε να εκπληρώσει τους στόχους της ατζέντας της Λισαβόνας, απέτυχε να διαχειριστεί αποτελεσματικά και ουσιαστικά την κρίση, δεν αντιμετωπίζει επί της ουσίας το δημοκρατικό έλλειμμα, τη γραφειοκρατία και το επικοινωνιακό κενό που την χωρίζουν από τους πολίτες. Επομένως για εμένα προτεραιότητα πρέπει να δοθεί σε κάποιες γερές θεσμικές μεταρρυθμίσεις καθώς και σε μια σειρά από ενιαίες ευρωπαϊκές πολιτικές για την αντιμετώπιση της ανεργίας, την απασχόληση, την κοινωνική ασφάλιση, την εκπαίδευση, την έρευνα και τεχνολογία.\nΠώς κρίνετε τα ποσοστά της αποχής που σημειώνονται τα τελευταία χρόνια και τη διασπορά των εκλογικών ποσοστών στον αντίποδα του παλαιού δικομματικού πολιτικού συστήματος;\nΗ αποχή είναι υψηλή σε ολόκληρη την Ευρώπη, όχι μόνο στην Ελλάδα, ειδικά στις Ευρωεκλογές όπου η απόσταση μεταξύ του ψηφοφόρου και του Κοινοβουλίου είναι ακόμα μεγαλύτερη. Η στάση αυτή καταδεικνύει μια συνολικότερη απαξίωση του πολιτικού συστήματος. Οι πολίτες θεωρούν ότι όλοι το ίδιο είναι, ότι η ψήφος τους δεν έχει σημασία και έτσι γυρνάνε την πλάτη, ενισχύοντας άθελά τους αυτό που οι ίδιοι καταδικάζουν. Δεν ξέρω αν υπάρχουν τρόποι αντιστροφής αυτής της τάσης, από την ηλεκτρονική ψήφο για παράδειγμα μέχρι τη μείωση του ορίου ηλικίας του εκλέγειν και εκλέγεσθαι, αλλά είναι ένα βασικό θέμα που θα πρέπει να αντιμετωπιστεί. Η διασπορά της ψήφου και μάλιστα σε ένα εκλογικό πλαίσιο που δεν ευνοεί κάτι τέτοιο, νομίζω ότι προέκυψε καθώς σταδιακά οι πολίτες αφενός ξεπέρασαν το ταμπού της αυτοδυναμίας και των σχετικών διλημμάτων που θέτουν τα μεγάλα κόμματα, αφετέρου άρχισαν να αισθάνονται πιο άνετα με το να ανήκουν σε μικρότερες ομάδες βάσει των αρχών και των θέσεών τους και όχι στην ομάδα του «νικητή». Τάσσομαι σαφώς υπέρ ενός αναλογικότερου συστήματος και υπέρ των κυβερνήσεων συνεργασίας.\nΜεταξύ των θέσεων του Ποταμιού είναι και η προάσπιση της πολιτικής σταθερότητας, με λίγα λόγια να γίνονται εκλογές αυστηρά κάθε 4 χρόνια. Πιστεύετε πράγματι πως οι εκλογικές αναμετρήσεις είναι το αίτιο της πολιτικής αστάθειας και όχι το αιτιατό;\nΘυμηθείτε τον πρόσφατο εκβιασμό που επιχείρησε να κάνει ο κ. Βενιζέλος στους ψηφοφόρους και θα καταλάβετε αμέσως τι εννοούμε. Όταν το μαχαίρι φτάνει στο κομματικό κόκκαλο, (όχι το πολιτικό, το οικονομικό ή το εθνικό αλλά το κομματικό) και τίθεται θέμα κομματικής επιβίωσης ομάδων ή προσώπων, συχνότατα στην Ελλάδα πάμε σε εκλογές, ρίχνουμε την κυβέρνηση, απειλούμε με χάος. Μερικές φορές νιώθω ότι κάποιοι άνθρωποι θα ήταν ευτυχείς αν είχαμε εκλογές κάθε μήνα, σε δουλειά να βρισκόμαστε. Όμως το να βρίσκεται η χώρα σε μια διαρκή προεκλογική περίοδο αφενός είναι οικονομικά επαχθές και αφετέρου αφήνει όλων των ειδών τα παραθυράκια για να γίνουν αυτά που δεν πρέπει και τα άλλοθι για να μην γίνουν αυτά που πρέπει. Πολιτική δεν σημαίνει κάθε μέρα εκλογές, πολιτική σημαίνει να σχεδιάζεις και να υλοποιείς προγράμματα για την υγεία, την εκπαίδευση, την οικονομία, να χαράσσεις μακροχρόνιες στρατηγικές, να δημιουργείς ένα σταθερό πλαίσιο στο οποίο οι πολίτες σου, οι επιχειρήσεις σου, οι επενδυτές σου να ξέρουν πού και πώς κινούνται.\nΔύσκολο να ακολουθήσει κανείς πολιτικές ανθρωποκεντρικές, υπέρ ενός κοινωνικού κράτους, εν μέσω μιας κρίσης οικονομικής αλλά και πολιτικής, μιας που η διαφθορά και η κακοδιαχείριση δημοσίου χρήματος είναι μέσα στις αιτίες του προβλήματος.\nΗ οικονομική κρίση για εμένα είναι δεν είναι αιτία του προβλήματος, είναι απόρροια του προβλήματος. Η κρίση είναι πρωτίστως πολιτική και εκπαιδευτική και οι ρίζες του προβλήματος είναι πολύ βαθιές. Για δεκαετίες είχαμε κυβερνήσεις που έκλειναν το μάτι στην παραβατικότητα, νομιμοποιούσαν αυθαίρετα, έσκιζαν κλήσεις, έκαναν περαιώσεις. Ακόμα και πριν από έναν μήνα στο νομοσχέδιο που κατατέθηκε για τον αιγιαλό, προβλεπόταν η δυνατότητα νομιμοποίησης αυθαιρέτων επάνω στο κύμα. Η διαφθορά λοιπόν είναι θέμα κρατούσας αντίληψης. Τα κόμματα εδώ και δεκαετίες λένε ή αφήνουν να εννοηθεί ότι όλα επιτρέπονται και μετά σοκάρονται από τα υψηλά ποσοστά φοροδιαφυγής και διαφθοράς. Εδώ και χρόνια υποβαθμίζουν συστηματικά και συνειδητά το ρόλο της εκπαίδευσης, ενίοτε καλλιεργούν και ένα λόγο μίσους τα ίδια και μετά σοκάρονται με τα ποσοστά της Χρυσής Αυγής. Η υποκρισία περισσεύει αλλά δυστυχώς δεν αποτελεί εξαγώγιμο προϊόν. Πώς το αντιμετωπίζεις όλο αυτό; Με ένα αυστηρότερο θεσμικό πλαίσιο, με καλύτερο έλεγχο, με επενδύσεις στην παιδεία και την απασχόληση οι οποίες δεν θα αποφέρουν ίσως από την πρώτη μέρα, αλλά μακροπρόθεσμα αποτελούν τη μόνη λύση.\nΚαι φυσικά δεν θα μπορούσαμε να παραλείψουμε ένα σχόλιο για το προεκλογικό σποτ. Ήταν ένα επικοινωνιακό λάθος ή ήταν μια ιδέα φρέσκια μεν, αλλά απευθυνόμενη σε μια κοινωνία εν τέλει πιο συντηρητική από όσο νομίζουμε;\nΤα σποτάκια είναι αυτά που είναι. Είναι μια σειρά από τρία σποτ που έγιναν για το ζήτημα της αποχής από τις εκλογές -που αναφέραμε και πιο πριν- και θεωρώ ότι έριξαν περισσότερο φως σε αυτό το θέμα απ’ ότι π.χ. τα σποτ του Υπουργείου Εσωτερικών ή η καμπάνια των 14 εκατομμυρίων ευρώ για το ίδιο θέμα από το Ευρωπαϊκό Κοινοβούλιο. Σε σχέση με την επιχειρηματολογία κατά των σποτ, προφανώς σέβομαι την άποψη όσων διαφωνούν ή δεν τα βρίσκουν καλά. Αυτό συμβαίνει με όλα τα σποτ, δεν γίνεται όλα να αρέσουν σε όλους, και εγώ π.χ. βρήκα κακό και συναισθηματικά εκβιαστικό το σποτ του ΣΥΡΙΖΑ με τον κόσμο που κλαίει και τον εθνικό ύμνο, καθώς και την καμπάνια της Νέας Δημοκρατίας με τις σημαίες και τα ηλιοβασιλέματα. Θα μου επιτρέψετε να μην μπω στη διαδικασία να ασκήσω κριτική σε αυτούς που άσκησαν κριτική, στους λόγους τους και στο ύφος τους, δεν βγάζει κάπου. Με ενόχλησε πάντως η κυλιόμενη επιχειρηματολογία κατά των σποτ, όπου το επιχείρημα άλλαζε κάθε τόσο προκειμένου να πείσει.\nΣυνέντευξη στην Τατιάνα Φύσσα στην Popaganda\nΠροηγούμενο άρθρο Ας μιλήσουμε για χρήματα\nΕπόμενο άρθρο Πολιτική περηφάνια & προκατάληψη


Φυλές που χάνονται: Τσούκτσι | στον Τοίχο\nγράφτηκε στον Τοίχο 2.2.19 - 0 Comments\nΟι Τσούκτσι αποτελούν μια φυλή αυτόχθονων νομάδων που ζουν στη Σιβηρία, και συγκεκριμένα εκεί που συναντώνται ο Αρκτικός με τον Ειρηνικό Ωκεανό, στην περιοχή Τσουκότκα.\nΟι ίδιοι αυτοπροσδιορίζονται ως "Λιγιοραβετλάν", που σημαίνει "αληθινοί άνθρωποι". Όντας αυτόχθονες, δεν εχουν καμία φυλετική συγγένεια με τους Μογγόλους ή τους Τούρκους, ενώ συγγενεύουν με τους γείτονές τους Κοριάκες.\nΈχουν δύο διακριτές κουλτούρες, από τη μία πρόκειται για τους Τσαούτσου, που ζουν στο εσωτερικό της πενίνσουλα, και είναι νομάδες εκτροφείς ταράνδων, και από την άλλη τους Ανκαλίτ, οι οποίοι ζουν στις ακτές του Αρκτικού Ωκεανού, της θάλασσας Τσούκτσι και της θάλασσας Μπέρινγκ και ασχολούνται με το κυνήγι θαλάσσιων θηλαστικών και το ψάρεμα.\nΔιατηρούν έναν ιδιότυπο λοιπόν ενδοφυλετικό διαχωρισμό ανάμεσα σε αλιείς και κτηνοτρόφους, κάτι που ανέκαθεν τους χαρακτήριζε.\nΣτις μέρες μας οι Τσούκτσι αριθμούν περί τους 15.000. Το κλίμα στις παγωμένες τούνδρες που ζουν είναι σκληρό και οι θερμοκρασίες το χειμώνα αγγίζουν μέχρι και τους -55°C.\nΟ λαός των Τσούκτσι ήταν στο παρελθόν, σε αντίθεση με άλλους λαούς της ευρύτερης περιοχής, ένας πολεμικός λαός, τον οποίο δεν κατάφεραν ποτέ να υποδουλώσουν οι Ρώσοι. Κατά τη διάρκεια του Σοβιετικού καθεστώτος, οι Τσούκτσι υπέφεραν από βασανιστήρια, φυλακίσεις και την προσπάθεια καταστροφής της παραδοσιακής τους κουλτούρας.\nΟι Σοβιετικοί είχαν θέσει την περιοχή ένα πρόγραμμα εκσυγχρονισμού το οποίο αποδείχτηκε καταστροφικό για την τοπική οικονομία και ευρύτερα για τον τρόπο ζωής των Τσούκτσι, τις συνέπειες του οποίου αντιμετωπίζουν ακόμα και σήμερα οι πληθυσμοί αυτοί.\nΗ Τέχνη των Τσούκτσι χαρακτηρίζεται από τα γλυπτά και το σκάλισμα σε κόκκαλα και βράχους. Τα πιο συνηθισμένα μοτίβα είναι τα φυσικά τοπία καθώς και σκηνές από την καθημερινή ζωή, όπως κυνήγι, ζώα της περιοχής, προσωπικές ασχολίες των Τσούκτσι κλπ. Κυρίως οι άνδρες ήταν που ασχολούνταν με αυτές τις μορφές τέχνης, ενώ οι γυναίκες ασχολούνταν με τη ραπτική και την παρασκευή κεντημάτων.\nΟι γυναίκες ντύνονταν με το "κέρκερ", μια φορεσιά από δέρμα ταράνδου ή φάλαινας, που εξωτερικά καλυπτόταν από γούνα λύκου ή αλεπούς. Λόγω της κακοκαιρίας και του πολύ δύσκολου κλίματος, η αξία της φιλοξενίας ήταν ιδιαίτερα μεγάλη στους Τσούκτσι. Σχεδόν απαγορευόταν το να μην προσφέρει κανείς φαγητό ή καταφύγιο σε κάποιον που το είχε ανάγκη.\nΗ κοινότητα των Τούκτσι έδινε άμεση προτεραιότητα στα ορφανά, στις χήρες, στους φτωχούς και έπειτα στους ξένους και τους επισκέπτες. Η παραδοσιακή θρησκεία των Τσούκτσι διέπεται από σαμανιστικά στοιχεία. Κάθε τι, έμψυχο ή άψυχο, συνδέεται με κάποιο πνεύμα που μπορεί να είναι είτε καλό, είτε κακό. Τα ζώα, τα φυτά, ο άνεμος, τα ποτάμια, τα βουνά, οι θάλασσες, τα δάση και άλλα φυσικά στοιχεία και φαινόμενα, είναι μέρος και σημείο αναφοράς των τελετών τους, αφού συνδέονταν με πνεύματα και οι Τσούκτσι Σαμάνοι έρχονταν σε πνευματική επαφή μαζί τους.\nΟι Τσούκτσι ζουν εδώ και κάποιες εκατοντάδες χρόνια σε παραδοσιακά σπίτια σχήματος κώνου, τα λεγόμενα "γιαράνγκα", τα οποία στήνουν χρησιμοποιώντας πάνω από ογδόντα δέρματα ταράνδου για το καθένα.\nΟι κάτοικοι χρησιμοποιούν για τη μεταφορά τους έλκηθρα και βάρκες. Το φαγητό τους είναι κυρίως βραστό, με τα πιο συνηθισμένα πιάτα να αποτελούνται από κρέας ελαφιού, κρέας, εντόσθια και μυαλό ταράνδου, σούπες από στομάχια ταράνδου, ρίζες και λαχανικά, κρέας φάλαινας και άλλων μεγάλων θαλάσσιων θηλαστικών.


Ο Hennessey γύρισε το 2018 Lincoln Navigator σε ένα τέρας μήκους 600 ίππων - Αυτοκίνητα - 2019\nΌταν πρόκειται για την απόδοση, το Lincoln Navigator 2018 δεν είναι πραγματικά αυτό που μου έρχεται στο μυαλό. Το τεράστιο SUV σχεδιάστηκε για να μεταφέρει επτά άτομα με άνεση, όχι με τρόμο. Αλλά κανείς δεν το έλεγε αυτό στην απόδοση Hennessey.\nΟ Tuner του Τέξας που δημιούργησε τον εξορκιστή Camaro 217 mph και το τρελό Venom F5 έχει στρέψει την προσοχή του στο ναυαρχικό SUV του Lincoln. Η εταιρεία ισχυρίζεται ότι είναι ο πρώτος που προσφέρει αναβαθμίσεις επιδόσεων για το 2018 Navigator (δεν το αμφιβάλλουμε), συμπεριλαμβανομένου ενός πακέτου που ενισχύει την απόδοση του 3.5-λίτρων twin-turbocharged V6 από το απόθεμα 450 ίππων έως 600 hp.\nΈνας πλοηγός 600-hp μπορεί να φανεί λίγο γελοίο, αλλά είχε νόημα για τον ιδρυτή της εταιρείας John Hennessey. Σε ένα δελτίο τύπου, τόνισε ότι η εταιρεία του έχει ήδη κάνει εκατοντάδες παρόμοιες αναβαθμίσεις κινητήρα για το φορτηγό Ford F-150 Raptor, το οποίο χρησιμοποιεί τον ίδιο κινητήρα με τον Navigator. Είναι δύσκολο να διαφωνήσετε με αυτή τη λογική.\nΕίναι επίσης δύσκολο να διαφωνήσετε με την απόδοση. Η Hennessey ισχυρίζεται ότι ο συντονισμένος Navigator θα κάνει 0 έως 60 mph σε 4, 8 δευτερόλεπτα και θα τρέξει το τέταρτο μίλι σε 12, 9 δευτερόλεπτα στα 107 mph. Αυτό δεν είναι κακό για οποιοδήποτε αυτοκίνητο, πόσο μάλλον ένα που ζυγίζει πάνω από 5, 500 κιλά σε απόθεμα.\nΓια να επιτύχει το επιπλέον ξεγέμισμα, η Hennessey εγκαθιστά το δικό της λογισμικό διαχείρισης κινητήρα, ελευθέρως ρέοντα συστήματα εισαγωγής και εξάτμισης αέρα, ένα εμπρός τοποθετημένο intercooler και βαλβίδα εξαέρωσης για τους στροβιλοκινητήρες. Προσθέτει επίσης προσαρμοσμένους τροχούς 22 ιντσών, χαμηλώνει την ανάρτηση και ταιριάζει με τα αναβαθμισμένα φρένα Brembo. Αν είναι 600 ίππους, η Hennessey θα κατασκευάσει επίσης εκδόσεις 500 ίππων.\nΣτο όνομα της αποκλειστικότητας, η Hennessey σχεδιάζει μόνο να κατασκευάσει 200 συντονισμένους Navigators κατά το πρώτο έτος. Εάν χάσετε κάποιο από αυτά, ή απλά προτιμάτε τη General Motors πάνω από τη Ford, Hennessey προσφέρει επίσης πακέτα ρύθμισης για το GMC Yukon Denali ή Cadillac Escalade, συμπεριλαμβανομένης μιας επιλογής για 800 hp. Πότε θα σταματήσει η τρέλα;\nΟχήματα όπως ο συντονιστής Lincoln Navigator από Hennessy αποδεικνύουν ότι κάνετε σχεδόν τίποτα γρήγορα εάν του δώσετε αρκετή ισχύ. Ενώ δεν υπάρχει εξίσου απλή θεραπεία για το επιπλέον βάρος του SUV και μεγαλύτερη βαρύτητα όταν πρόκειται για χειρισμό, η δημοτικότητά τους σημαίνει ότι πιθανότατα θα δούμε πολύ περισσότερα επιδόσεις SUVs στο μέλλον.


SAY_IT.GR - CITY CODE Magazine\nΤης Πηνελόπης Κολοβού\nΕπιβεβαιώνεται κατ’ επανάληψη πως ο πολιτισμός δεν κρίνεται από καμία κρίση. Το μήνυμα αυτή τη φορά εκπέμπεται από την καρδιά της αυστριακής πρωτεύουσας, όπου στις 17 & 18 Μαΐου πρόκειται να λάβει χώρα το SAY_IT.GR, μια καλλιτεχνική διοργάνωση, κοινωνικοπολιτικής υφής, που εντάσσεται σε έναν ευρύτερο κύκλο καλλιτεχνικών δρώμενων. Στο διήμερο πρόγραμμα εκδηλώσεων, υπό την επιμέλεια της καλλιτέχνιδας Ανθίας Λοΐζου, πρόκειται να συμμετάσχουν καλλιτέχνες, επιστήμονες και δημοσιογράφοι από όλη την Ευρώπη, με κοινό στόχο να περιγράψουν και να καταγγείλουν την (οικονομική) κρίση στην Ελλάδα.\nΤο SAY_IT αποτελεί ένα είδος καλλιτεχνικού ακτιβισμού, έναν χώρο δημιουργικής έκφρασης, εικαστικής συνομιλίας με και για την εν εξελίξει ρεαλιστική πραγματικότητα. Οι εκδηλώσεις που πραγματοποιούνται στον εκθεσιακό χώρο της πρώην «Knoll Galerie», στον 6ο δημοτικό τομέα της Βιέννης, περιλαμβάνουν ποικίλα εικαστικά δρώμενα, ενημερωτικές ομιλίες, συζητήσεις και προβολές ντοκιμαντέρ.\nΑφορμή για τη διοργάνωση της δράσης υπήρξε η ανάγκη για ανταπόκριση στη θλιβερή κατάσταση που επικρατεί στην Ουκρανία. Έτσι, με πρωτοβουλία των καλλιτεχνών Anna Khodorkovskaya και Anastasiya Yarovenko, σε συνεργασία με τον Hans Knoll, δημιουργήθηκε το SAY_IT. Ωστόσο, η δυναμική της κίνησης αυτής οδήγησε σταδιακά στη διαμόρφωση μιας σειράς μη κερδοσκοπικών εκδηλώσεων που αφορούν και σε άλλες χώρες, οι οποίες επίσης πλήττονται από έντονες κοινωνικοπολιτικές εξελίξεις, με σκοπό να προβληθούν τα τρέχοντα ζητήματά τους και να δοθεί η δυνατότητα μιας βαθύτερης κατανόησης της κοινωνίας μέσω του συνδυασμού της καλλιτεχνικής προσέγγισης και του ενημερωτικού διαλόγου.\nΑναλυτικό πρόγραμμα εκδηλώσεων SAY_IT.GR\nEsterházygasse 29, 1060, Βιέννη\nΕπιμέλεια εκδήλωσης: Ανθία Λοΐζου\n18:00 – “HonoraryWalk”, performance, διάρκεια 60’, συνοδεία της μεταφοράς του γλυπτού “fallen” της Ανθίας Λοΐζου, αφιερωμένο στη μνήμη των χιλιάδων πολιτών που αυτοκτόνησαν στην Ελλάδα της κρίσης, από το εργαστήριο της εικαστικού, Payergasse 4, 1160 → στο SAYIT.GREECE, Esterházygasse 29, 1060,Βιέννη.\n12:00 ανοίγει ο εκθεσιακός χώρος\n13:00 ξεκινούν οι εκδηλώσεις:\n-Η Δρ. Κατερίνα Σαρικάκη, καθηγήτρια Δημοσιογραφίας & Επικοινωνίας του Πανεπιστημίου της Βιέννης, θα μιλήσει για την ποικιλόμορφη κρατική παρέμβαση στα ΜΜΕ – τη σημασία και τις επιπτώσεις του αυθαίρετου κλεισίματος της ΕΡΤ.\n-Η Βάλα Μήλια και ο Μιχαήλ Λάβδας, ειδικοί Ψυχικής Υγείας, έρχονται από την Αθήνα, για να παρουσιάσουν την ομιλία τους με θέμα: «Ξεδιπλώνοντας το ζήτημα των επιπτώσεων της οικονομικής κρίσης στη ψυχική υγεία».\n-Η Πηνελόπη Κολοβού, Κλασική Φιλόλογος – Εκπαιδευτικός, «διαβάζει…»\n15:00 – προβολή του ντοκιμαντέρ: «fascisminc» (83 λεπτά) του Άρη Χατζηστεφάνου


M-Solutions, ΑΥΤΟΜΑΤΟΙ ΠΩΛΗΤΕΣ, ΨΥΚΤΕΣ ΝΕΡΟΥ, ΜΗΧΑΝΕΣ ESPRESSO, ΜΗΧΑΝΕΣ ΚΑΦΕ, ΚΑΦΕΣ ESPRESSO - Είδη Γραφείου\nΤο τελικό αποτέλεσμα που είναι η κερδοφορία που έχουν οι αυτόματοι πωλητές στα κατά τόπους σημεία πώλησης, εξαρτάται σε σημαντικό βαθμό, εκτός από την ποιότητα κατασκευής, από την συστηματική συντήρηση τους όσο και από την αμεσότητα του service της εταιρείας που έχει την υποστήριξη.\nΗ M-SOLUTIONS δημιούργησε σε ειδικά διαμορφωμένο χώρο μέσα στη εταιρεία ένα άρτια εξοπλισμένο τεχνικό τμήμα με αποθήκη ανταλλακτικών. Πρωτίστως όμως, δημιουργήσαμε μια ομάδα ανθρώπων από τεχνικούς και πωλητές η οποία ξεχωρίζει, χάρη στον επαγγελματισμό, την κατάρτιση, τις γνώσεις, τη συνεχή εκπαίδευση στο εξωτερικό αλλά και το υψηλό αίσθημα ευθύνης.\nΗ τεχνική μας υποστήριξη παρέχεται σε δυο επίπεδα.\nΣτο πρώτο επίπεδο λαμβάνει χώρα η άρτια εκπαίδευση του μελλοντικού χρήστη των αυτόματων πωλητών σε όλα τα επίπεδα αναφορικά με την λειτουργία και σωστή συντήρηση των μηχανών. Με αυτόν τον τρόπο τον καθιστούμε έτοιμο να χειριστεί και να αντιμετωπίσει οτιδήποτε αφορά την λειτουργία των αυτόματων πωλητών.\nΣτο δεύτερο επίπεδο το τεχνικό μας τμήμα αναλαμβάνει να καθοδηγήσει και να συμβουλεύσει τηλεφωνικά τον εκπαιδευόμενο πλέον συνεργάτη – operator της εταιρείας. Σε περίπτωση που υπάρχει αδυναμία εκ μέρους του να ανταπεξέλθει σε οποιαδήποτε τεχνικό πρόβλημα προκύψει, τότε αναλαμβάνουν οι τεχνικοί μας και επιλύουν άμεσα το πρόβλημα.\nΔέσμευση : Να δώσουμε άμεσα λύση στο πρόβλημα του συνεργάτη, ώστε οι αυτόματοι πωλητές να συνεχίσουν απρόσκοπτα την λειτουργία τους. Στόχος : Να αποδεικνύουμε κάθε μέρα ότι σεβόμαστε τον επαγγελματία παρέχοντας σημαντική υπηρεσία, καλύπτοντας τις ανάγκες του και δημιουργώντας του αίσθημα σιγουριάς και εμπιστοσύνης.


Στο νοσοκομείο των φυλακών Κορυδαλλού ο Ν. Ρωμανός - Ειδήσεις - νέα - Το Βήμα Online\nΣτο νοσοκομείο των φυλακών Κορυδαλλού ο Ν. Ρωμανός\nΣτο νοσοκομείο φυλακών Κορυδαλλού «Αγιος Παύλος» εισήχθη το πρωί της Πέμπτης ο κρατούμενος Νίκος Ρωμανός μετά από απεργίας πείνας 10 ημερών.\n20 Νοεμβρίου 2014, 12:25 Ενημερώθηκε: 20 Νοεμβρίου 2014, 12:26\nΣύμφωνα με πληροφορίες την Τετάρτη απορρίφθηκε το αίτημά του για εκπαιδευτική άδεια – είναι φοιτητής των ΤΕΙ – με το αιτιολογικό ότι ο ειδικός εφέτης ανακριτής Κ. Νικόπουλος είχε γνωμοδοτήσει αρνητικά.\nΣτο συμβούλιο φυλακών δημιουργήθηκε ένταση όταν ο Ρωμανός διαμαρτυρήθηκε για την απόφαση και από την άλλη πλευρά του ειπώθηκε ότι με τις ανακοινώσεις του τους στοχοποιεί. Εκείνος από την πλευρά του ανέφερε ότι δεν έχει πρόθεση να τους στοχοποιήσει αλλά να διαμαρτυρηθεί. Η μεταγωγή πάντως του Ν. Ρωμανού από το Μαλανδρίνο έγινε με σκοπό να παρακολουθήσει τα μαθήματά του στα ΤΕΙ.\nΟ ίδιος δηλώνει ότι θα συνεχίσει την απεργία πείνας.


10 κακές συνήθειες που βλάπτουν το δέρμα τον χειμώνα - Iatrikostypos.com\nΔεν χρησιμοποιείτε αντηλιακό. Η χρήση αντηλιακού είναι πολύ σημαντική. Ακόμα κι όταν έχει συννεφιά, το αντηλιακό είναι απαραίτητο γιατί ποσοστό έως 80% της ηλιακής ακτινοβολίας διαπερνά τα σύννεφα και φθάνει στο δέρμα, όπου προκαλεί κηλίδες, ρυτίδες και αυξάνει τον κίνδυνο δερματικού καρκίνου. Αλείψτε το δέρμα που εκτίθεται στον ήλιο με αντηλιακό αφού βάλετε την υδατική κρέμα σας, ειδάλλως προμηθευτείτε μια υδατική με αντηλιακή προστασία. Αν κάνετε χειμερινά σπορ (π.χ. σκι, snowboard), χρειάζεστε αντηλιακό με υψηλό δείκτη προστασίας διότι το χιόνι αντανακλά την ηλιακή ακτινοβολία απευθείας στο πρόσωπό σας\nΈχετε πολλή ζέστη στο σπίτι ή/και στη δουλειά. Όσο μειώνεται η θερμοκρασία του περιβάλλοντος, τόσο υψηλότερα είθισται να βάζουμε τον θερμοστάτη ή/και να ανάβουμε το τζάκι. Ωστόσο και τα δύο μπορεί να μειώσουν την υγρασία στους εσωτερικούς χώρους, προκαλώντας ξηρότερο περιβάλλον, με συνέπεια την αφυδάτωση του δέρματος. Για να την προλάβετε, αποφύγετε τις υπερβολές με τη θέρμανση, ειδάλλως πρέπει να βάλετε υγραντήρα στο σπίτι για να εξισορροπήσετε τις απώλειες σε υγρασία. Οι θερμοκρασίες γύρω στους 18-19 βαθμούς Κελσίου είναι οι καλύτερες για το δέρμα.\nΦοράτε τα μάλλινα κατάσαρκα. Τα ζεστά, μάλλινα πουλόβερ είναι ό,τι πρέπει για να διατηρείτε το δέρμα σας ζεστό, αλλά παρότι το μαλλί είναι ένα υλικό που «αναπνέει», πρέπει να αποφεύγετε την άμεση επαφή του με το γυμνό δέρμα. Υπάρχει περίπτωση να αποδειχθεί σκληρό για το δέρμα, προκαλώντας ερεθισμό (π.χ. κοκκίνισμα, φαγούρα). Ο κίνδυνος αυτός είναι ακόμα μεγαλύτερος για όσους έχουν ευαίσθητο δέρμα. Ένα μαλακό, ελαφρύ ρούχο κάτω από το μάλλινο πουλόβερ (π.χ. ένα βαμβακερό φανελάκι) μπορεί να δημιουργήσει επαρκή προστασία και να αποτρέψει τους ερεθισμούς.\nΧρησιμοποιείτε νωπά γάντια και κάλτσες. Όταν βρέχει ή χιονίζει μπορεί εύκολα να βραχούν τόσο τα παπούτσια και οι κάλτσες, όσο και τα γάντια. Τα νοτισμένα ενδύματα όμως μπορεί να ερεθίσουν το δέρμα, καθώς και να προκαλέσουν τριβή, ερυθρότητα και πόνο. Προσπαθήστε λοιπόν να έχετε τα άκρα σας στεγνά, ακόμα κι αν αυτό σημαίνει για παράδειγμα ότι τις μέρες που αναμένονται βροχές ή χιόνια θα έχετε μαζί σας ένα δεύτερο ζευγάρι παπούτσια και κάλτσες για να πάτε στη δουλειά σας. Σε ό,τι αφορά τα γάντια, ένα ζευγάρι βαμβακερά γάντια μέσα από τα μάλλινα, μπορεί να σας προστατεύσουν από την υγρασία.\nΚάνετε καυτό μπάνιο. Αν και ένα ντους ή αφρόλουτρο είναι ό,τι πρέπει για χαλάρωση τις κρύες νύχτες του χειμώνα, το πολύ ζεστό νερό αφαιρεί το φυσικό λίπος (σμήγμα) από την επιδερμίδα. Επιπρόσθετα, μπορεί να διασπάσει τους λιπώδεις φραγμούς του δέρματος, οδηγώντας σε μεγάλη απώλεια υγρασίας. Για να προστατευθείτε, να κάνετε μπάνιο με ζεστό (όχι καυτό) νερό και όσο το δυνατόν πιο γρήγορα. Αν θέλετε να κάνετε αφρόλουτρο αλλά το δέρμα σας είναι ήδη ξηρό και σας προκαλεί κνησμό (φαγούρα), ρίξτε μια χούφτα νιφάδες βρώμης στο νερό. Αν έχετε έκζεμα που παρουσιάζει έξαρση λόγω του κρύου, να αποφύγετε το αφρόλουτρο και να κάνετε μπάνιο με ειδικά μαλακτικά προϊόντα. Συμβουλευθείτε τον δερματολόγο σας για το ποια είναι κατάλληλα για εσάς.\nΧρησιμοποιείτε προϊόντα περιποίησης με βάση το αλκοόλ. Μερικά καλλυντικά, ιδιαίτερα για τον έλεγχο της λιπαρότητας του δέρματος (π.χ. θεραπείες, καθαριστικά και τονωτικές λοσιόν για το δέρμα με ακμή), περιέχουν αλκοόλ το οποίο μπορεί να αφαιρέσει πολλή υγρασία από το δέρμα. Αυτό έχει ως συνέπεια,να αισθάνεστε πιο ξηρό το δέρμα σας και να «τραβάει». Η λύση είναι να αραιώσετε τη χρήση τέτοιων προϊόντων ή να κάνετε τις κατάλληλες αλλαγές των προϊόντων περιποίησης. Συμβουλευθείτε τον δερματολόγο σας.\nΧρησιμοποιείτε όλο τον χρόνο την ίδια υδατική κρέμα. Οι ελαφρές υδατικές χωρίς έλαια είναι τέλειες για τους πιο ζεστούς μήνες του χρόνου, αλλά όταν αρχίζει το κρύο χρειάζεστε πιο πλούσιες και λιπαρές κρέμες, για να κατακρατούν καλύτερα την υγρασία μέσα στο δέρμα. Να θυμάστε ότι ο κρύος αέρας ξεραίνει το δέρμα, επομένως πρέπει να δημιουργήσετε έναν πιο στιβαρό φραγμό ανάμεσα στην επιδερμίδα σας και τις καιρικές συνθήκες.\nΚάνετε συχνά βαθιά απολέπιση. Η απολέπιση απομακρύνει τα νεκρά κύτταρα από την επιδερμίδα και αφήνει την υποκείμενη στοιβάδα των υγιών κυττάρων να εμφανιστεί. Ταυτοχρόνως, όμως, αφαιρεί σμήγμα (λίπος) από το δέρμα και αυτό μπορεί να οδηγήσει σε αυξημένη αποβολή υγρασίας. Φροντίστε λοιπόν να επιλέγετε τον χειμώνα προϊόντα ήπιας απολέπισης και να αλείφετε στη συνέχεια το δέρμα σας με ένα πλούσιο body oil ή κρέμα.\nΑμελείτε τη φροντίδα των χειλιών. Τον χειμώνα τα χείλη «σκάνε» και πονάνε, επομένως χρειάζονται εντατική φροντίδα. Λίγη βαζελίνη ή balm χειλιών ή ένα προστατευτικό κραγιόν πρέπει να αποτελεί αναπόσπαστο τμήμα της χειμερινής φροντίδας σας. Να το έχετε πάντοτε μαζί σας και να το χρησιμοποιείτε συχνά.\nΞεχνάτε τα χέρια σας. Το δέρμα στην άνω πλευρά των χεριών είναι πιο λεπτό απ’ ό,τι σε άλλα σημεία του σώματος και διαθέτει λιγότερους σμηγματογόνους αδένες, γι’ αυτό είναι επιρρεπές στην ξηρότητα, τα «σκασίματα» και τους ερεθισμούς. Να χρησιμοποιείτε καθημερινά και συχνά πλούσια κρέμα χεριών και να φοράτε γάντια για να το προστατεύετε από το ψύχος. Να πλένετε επίσης τα χέρια σας με ζεστό (όχι καυτό) νερό και στη συνέχεια να τα ενυδατώνετε.\nδέρμα30 δερματολόγος27 συμβουλές251 Υγεία738\nΜεγάλη πρόοδος για τη θεραπεία του Διαβήτη τύπου 1 με Βλαστοκύτταρα\nΑνακατασκευή του Τμήματος Μαστού του Γ.Ν.Α. Αλεξάνδρα


ΒΟΗΘΗΣΤΕ ΕΝΑ ΠΑΙΔΑΚΙ ... ΑΝΤΙΓΡΑΦΩ ΑΠΟ ΤΟ www.kata...\nΒΟΗΘΗΣΤΕ... ΑΝΤΙΓΡΑΦΩ ΑΠΟ ΤΟ www.katagelies.gr\nΒΟΗΘΗΣΤΕ ΕΝΑ ΠΑΙΔΑΚΙ ... ΑΝΤΙΓΡΑΦΩ ΑΠΟ ΤΟ www.katagelies.gr\nΈχει γραφτεί από Ενεργός Πολίτης\n07 - 12 - 2007\nΜας το έστειλε ο χρήστης Ενεργός Πολίτης παρακαλούμε κάντε ότι μπορείτε\n''Ο ανηψιός μου Αλέξανδρος, 7 χρόνων, χρειάζεται να υποβληθεί σε χειρουργική επέμβαση στην καρδιά.Η επέμβαση θα γίνει αμέσως μετά τις γιορτές.\nΓια την επέμβαση αυτή, ο Αλέξανδρος θα χρειαστεί 10 φίλους που θα του δώσουν λίγο από το αίμα τους.\nΟι ενδιαφερόμενοι θα πρέπει να πάνε στο Γενικό Νοσοκομείο Αθηνών "Ιπποκράτειο", αν είναι δυνατόν πριν τα Χριστούγεννα.\nΌποιος/όποια μπορεί να με βεβαιώσει ότι θα δώσει αίμα, ας επικοινωνήσει άμεσα μαζί μου, είτε με ΠΜ είτε στο 6943052973, για να του/της δώσω λεπτομέρειες.\nΑναρτήθηκε από hackaday στις 18:45 0 σχόλια Σύνδεσμοι σε αυτήν την ανάρτηση\nΕτικέτες ΑΙΜΑ, ΑΙΜΟΔΟΣΙΑ, Ελλαδα, ΕΠΕΙΓΟΝ, ΠΑΙΔΙ\nBΟΗΘΕΙΑ ΣΕ ΣΥΝΑΝΘΡΩΠΟ!!!\nΑΝΤΙΓΡΑΦΩ ΑΠΟ ΑΛΛΟ ΦΟΡΟΥΜ\nΌταν μία νέα ζωή καταστρέφεται.....\nΚάνουμε έκκληση σε όσους γνωρίζουν κάτι σχετικά με το περιστατικό που συνέβη στις 30 Οκτωβρίου 2007, όταν ένα Ι.Χ. αυτοκίνητο παρέσυρε ένα δίκυκλο (πράσινο παπί Honda Supra) με έναν αναβάτη μεταξύ 13:30 - 14:00 στη Λεωφόρο Ποσειδώνος, περίπου 100μ πριν το νοσοκομείο ΜETROPOLITAN στο ρεύμα προς Πειραιά.\nΤο ατύχημα συνέβη στο δεξί ρεύμα κυκλοφορίας, όπου το Ι.Χ. με υπερβολική ταχύτητα χτύπησε ακριβώς από πίσω το δίκυκλο, τίναξε τον αναβάτη στον αέρα και περνώντας πάνω απ' το παπάκι διέφυγε με σκασμένο λάστιχο. Όποιος έχει οποιαδήποτε πληροφορία, παρακαλείται να επικοινωνήσει στα τηλέφωνα 210 - 4515981 και 6936 815353.\nΤο παληκάρι που χτύπησε αφότου διέφυγε τον κίνδυνο, μπαινοβγαίνει στα νοσοκομεία και θα ταλαιπωρείται για αρκετά χρόνια ακόμα.\nΦυσικά δεν μπορεί να εργαστεί πια και είναι γνωστό σε όλους τι σημαίνει αυτό. Τουλάχιστον αν υπάρξει μία βοήθεια για τον εντοπισμό του ασυνείδητου δράστη θα είναι μία έστω ηθική και ψυχική ικανοποίηση για αυτόν, μέσα στην απελπισία του.\nΣας ευχαριστούμε όλους εκ των πρότερων για οποιαδήποτε βοήθεια η πληροφορία μπορείτε να μας στείλετε\nΑναρτήθηκε από hackaday στις 12:46 1 σχόλια Σύνδεσμοι σε αυτήν την ανάρτηση\nΕτικέτες ΑΤΥΧΗΜΑ, ΒΟΗΘΕΙΑ, Ελλαδα, ΚΑΤΑΓΓΕΛΙΕΣ, ΤΡΟΧΑΙΟ


12:40 26 Ιανουαρίου 2021\nΗ δύο φορές χρυσή ολυμπιονίκης στην Ιστιοπλοΐα, Σοφία Μπεκατώρου, κατήγγειλε πρόσφατα στο πλαίσιο διαδικτυακής ημερίδας παράγοντα της Ελληνικής Ιστιοπλοϊκής Ομοσπονδίας (ΕΙΟ) για σεξουαλική κακοποίηση.\nΈρευνα της PRORATA S.A, παρουσιάζει τις στάσεις και τις αντιλήψεις απέναντι στο μείζον κοινωνικό πρόβλημα της σεξουαλικής παρενόχλησης και κακοποίησης. Η έρευνα διεξήχθη το διάστημα μεταξύ 22 και 24 Ιανουαρίου σε πανελλαδικό δείγμα 1115 ατόμων.\nΣε σχέση με διάφορες συμπεριφορές ανδρών που συχνά αποτελούν ενέργειες παρενόχλησης, ως «δημοφιλέστερες» καταγράφονται το σχόλιο κάποιου ατόμου με το οποίο δεν έχουν υπάρξει ερωτικές επαφές και στο οποίο εμπεριέχονται σεξουαλικοί υπαινιγμοί, καθώς και το επίμονο κοίταγμα σε συγκεκριμένα σημεία του σώματος. Αντίθετα, η πλειοψηφία των γυναικών δεν προσλαμβάνει το σφύριγμα στο δρόμο ή το κλείσιμο του ματιού ως σεξουαλική παρενόχληση.\nPRORATA S.Aέρευνασεξουαλική κακοποίησηΣοφία Μπεκατώρου


Το Καταγώγι του Ξωτικού: Δεκεμβρίου 2010\nΘυμήθηκα χτες ένα ανοιξιάτικο απόγευμα στο χωριό. Ήμουν, δεν ήμουν 8 χρονών. Πάει καιρός από τότε. Από εκείνο το απόγευμα μου 'ρχεται στο μυαλό καθαρά μια ανοιξιάτικη μπόρα. Μια μπόρα τόσο έντονη, που με έστειλε γραμμή στο τηλέφωνο του παππού, να ζητήσω από το μπαμπά να έρθει αμέσως στο χωριό να με πάρει. Δε θα μπορούσα να ξεχάσω τη δύναμη εκείνης της βροχής, σα να την είχε περιορίσει κάποιος για καιρό και ξέσπασε έπειτα με μανία. Χτυπούσε τόσο δυνατά τα κεραμίδια και φοβόμουν μήπως το σπίτι λιώσει όπως σ' εκείνο το παραμύθι που μου έλεγε ο παππούς, για το σπίτι, το φτιαγμένο από ζάχαρη. Τα μπουμπουνητά και οι αστραπές? Άνευ προηγουμένου! Σου γεννιόταν αυτό το συναίσθημα που διακατέχει όλα τα παιδιά, ότι θα χωθείς κάτω από την κουβέρτα και εκεί κανείς δε θα μπορεί να σε πειράξει. Θα είναι το καταφύγιό σου.\nΘυμάμαι ακόμη τη γιαγιά, αιωνίως απασχολημένη με κάτι στην κουζίνα, να μου λέει:\n"- Μην τον παίρνεις τηλέφωνο μαρή, θα σταματήσει η βροχή!"\nΚαι 'γω, φοβισμένη από τα φυσικά φαινόμενα, να σχηματίζω στο παλιό γκρι τηλέφωνο ένα-ένα τα νούμερα. Μέχρι να έρθει ο μπαμπάς από την πόλη, η βροχή σταμάτησε. Ίσως να βγήκε και ο ήλιος, δε θυμάμαι. Ήθελα να μείνω με τον παππού και τη γιαγιά κι άλλο. Δε φοβόμουν πια. Αλλά δε γινόταν.\nΚάθε βράδυ, πριν κοιμηθώ, διαβάζω ξανά το τελευταίο βιβλίο του Χάρι Πότερ. Παιδιάστικο μεν, αλλά πριν κοιμηθείς αξίζει. Στ' αλήθεια αξίζει. Διάβαζα, λοιπόν, στο βιβλίο για την ιστορία των Τριών Αδερφών και τους Κλήρους του Θανάτου. Εν συντομία, ο Θάνατος, σε μια προσπάθεια να παγιδεύσει τα τρία αδέρφια-μάγους, αποφασίζει να κάνει στον καθένα από ένα δώρο. Ο πρώτος του ζητά ένα μαγικό ραβδί που θα κερδίζει κάθε αντίπαλο, ο δεύτερος μια μαγική πέτρα που θα ζωντανεύει τους νεκρούς, ο τρίτος ζητάει κάτι που θα τον βοηθήσει να απομακρυνθεί από το σημείο όπου βρίσκονται χωρίς να μπορεί να τον ακολουθήσει ο Θάνατος. Και ο Θάνατος του δίνει ένα μανδύα που σε κάνει αόρατο. Ενώ, λοιπόν, τα άλλα δύο αδέρφια πέφτουν στην παγίδα του Θανάτου, ο τελευταίος καταφέρνει με τον μανδύα να του τη σκαπουλάρει (κύριος!) και να του παραδοθεί σε βαθιά γεράματα. Αυτός ο αόρατος μανδύας μου θύμισε λίγο την αξία της κουβέρτας για τα παιδιά σε περιπτώσεις βροχής, καταιγίδας και λοιπής σύγχυσης.\nΟ Θάνατος, ο Τρίτος Αδερφός και ο Αόρατος Μανδύας (από την τελευταία ταινία του HP)\nΠόσο τυχερά τα παιδιά που έζησαν στιγμές με τον παππού και τη γιαγιά! Χαίρομαι που ανήκω σε αυτή την κατηγορία. Τους έζησα πολύ όλα αυτά τα χρόνια. Είμαι τυχερή που έχω μνήμες από τη φύση, από ένα χωριό που -δυστυχώς- δεν υπάρχει πια, από γέλια και παιχνίδια σε κήπους, από εκδρομές, από χρόνια ξέγνοιαστα, από την κούνια που έφτιαξε ο παππούς στην καρυδιά, από τα δυνατά χέρια της γιαγιάς που πάντα είχαν κάτι να δώσουν. Μνήμες από τον παππού και τη γιαγιά που καταφέρνουν ακόμη να κρύβονται κάτω από τον Αόρατο Μανδύα του τρίτου αδερφού. Αν και τελευταία, η γιαγιά νομίζω πως κουράστηκε να τον κρατάει πάνω της.\nΕκείνη η βροχή σταμάτησε.\nΑφιερωμένο σε κείνη τη βροχή. Σε εκείνες που έρχονται.\nΑυτά σκεφτόταν η Appelsinpigen όταν τα άχρηστα ρολόγια έδειχναν 02:55 11 σχόλια:\nΔείκτης Ξωτικής Πυξίδας: Κόμανος, λέξεις, λογοτεχνία, μουσική, σινεμά\nΈνα απόγευμα στο πλυντήριο του Saint Bruno\nΑδύνατο να συγκεντρωθώ στις σελίδες του βιβλίου κάθε φορά που πάω να πλύνω τα ρούχα μου στο πλυντήριο του Saint Bruno, δυό λεπτά με τα πόδια από τη σοφίτα μου. Χαζεύω στην αρχή τον κόσμο που περνά απ' έξω, τα αυτοκίνητα και κάποια στιγμή, αναπόφευκτα, το βλέμμα μένει να χρονοτριβεί στους κύκλους των πλύσεων. Απίστευτο το πόσο βασανίζονται τα ρούχα για να έρθει η ... κάθαρση (!). Μήπως το ίδιο δε γίνεται και με την ανθρώπινη ψυχή? Στο έντονο ανακάτεμα κανένα χρώμα δεν ξεχωρίζει πια. Η φυγόκεντρος δύναμη εκτοπίζει τα πάντα και φαίνεται μόνο ο πυρήνας του κάδου πλύσης. Αναρωτιέμαι αν θα έρθει άραγε και για μας αυτή η κάθαρση και αν ναι, με πόσο κόπο. Παρατηρώ την αριστερόστροφη κάθαρση των ρούχων. Μήπως για την κάθαρση της ψυχής πρέπει επίσης να κινηθούμε αντίθετα με τους δείκτες του ρολογιού?\nΑυτά σκεφτόταν η Appelsinpigen όταν τα άχρηστα ρολόγια έδειχναν 19:36 3 σχόλια:\nΔείκτης Ξωτικής Πυξίδας: σκέψεις, Erasmus, Grenoble


Πολίτες του Βύρωνα: 36 χρόνια από τη δολοφονία του Τζον Λένον\nΗ αμερικανική κυβέρνηση για να φιμώσει τους Αμερικανούς πολίτες είχε εφαρμόσει τις γνωστές μεθόδους: Μαύρες λίστες, συκοφαντίες, απολύσεις από την εργασία, υποκλοπές συνομιλιών, πλαστές κατηγορίες, ανακρίσεις κλπ. Για τους ξένους, όπως ο Τζον Λένον και η γυναίκα του, εκτός από τα παραπάνω, υπήρχε και η απέλαση!\n«Εως τις 15-3-1972, πρέπει να έχετε εγκαταλείψει τις ΗΠΑ», έλεγε η «ειδοποίηση», που ρίχτηκε κάτω από την πόρτα του ζευγαριού. Αυτή η «ειδοποίηση» στάθηκε η αφορμή για την έναρξη του ανοιχτού πολέμου ανάμεσα στην τότε αμερικανική κυβέρνηση (Νίξον) και τον Τζον Λένον.\nΟ Τζον Λένον προερχόταν από φτωχή και διαλυμένη οικογένεια. Από το 1957 μέχρι το 1960 συμμετείχε σε διάφορα μικρά συγκροτήματα. Το 1960 δημιουργήθηκαν οι «Μπιτλς», οι οποίοι γνώρισαν παγκόσμια φήμη. Δέκα χρόνια αργότερα, το 1970, το συγκρότημα διαλύεται. Ο Τζον Λένον συνέχισε μονάχος του. Στο μεταξύ είχε γνωρίσει την Γιόκο Ονο, μια πολιτικοποιημένη καλλιτέχνιδα, η οποία τον βοήθησε να ωριμάσει και πολιτικά. Μαζί της, πια, έγινε ένας ακόμα πιο χρήσιμος άνθρωπος και καλλιτέχνης. Η σφαίρα, λοιπόν, που τον σημάδεψε ήξερε ποιον σκότωνε!\n* Πληροφορίες από δημοσίευμα του "Ριζοσπαστη"\nΠηγή: http://tsak-giorgis.blogspot.gr/ (Βαθύ Κόκκινο) - 8 Δεκεμβρίου 2016\nΑναρτήθηκε από ΠΟΛΙΤΕΣ ΤΟΥ ΒΥΡΩΝΑ στις 4:45 μ.μ.